Giv mig Danmark tilbage | Information\nSøg KulturVicky Bach DevantiersGiv mig Danmark tilbageChokerende kulturoplevelser i Danmark i juledagene fik mig til at sidde tilbage i flyveren på vej hjem til Génève med en fremmedgjort fornemmelse af, at en venlig dansker er en sexistisk homofob, du ikke har lært at kende endnu\nDet er svært at forstå, hvorfor alle tager det ih så alvorligt, når dronningen fyrer sine klicheer af til nytår. Enhver ved da, at det er en eller anden cand.polit. i Statsministeriet, der har sat fjollede floskler sammen på en lyskæde til ufarlig oplysning af danskerne.\n3. januar 2008Kommentarer (47)\nJeg fik et chok i juledagene i Danmark. Det er et stort ord, men det er ikke for stort til den kulturelle lidenhed, som jeg blev udsat for. En glad aften i december med klar stjernehimmel var jeg inviteret til en smagfuld, moderne julefrokost med hvid glögg, som jeg forstår er a la mode sammen med store hjemmelavede øl. Det var et fint selskab af humoristiske mennesker, som stadig læser skønlitteratur, ser kinesiske og franske film på dvd og taler andre fremmedsprog end engelsk, hvilket jo næsten er eksotisk efterhånden. Jeg har altid sagt, at 'globalisering' bare er et alibi for amerikanisering. Bedst som vi står og diskuterer de fire forbehold og ironisk erindrer Poul Nyrup Rasmussens totalt kiksede euro-kampagne i år 2000, bliver der tændt for fjernsynet. Det er åbenbart ikke skamfuldt i Danmark at have et fjernsyn på 52 tommer, hvis det er en fladskærm. Og så blev der ellers trykket på en knap. En af mine gamle studiekammerater (proceskonsulent med alt for meget at lave) fnisede gevaldigt tåbeligt og kaldte sin kone (freelancer med højt til loftet) for en 'bøsseluder'. Hun fnisede pubertært og slog ham på skulderen og gnækkede, at han var vel nok en 'ordentlig gangster'. Så sagde de nogle ord, som jeg blankt vedgår, at jeg ikke forstod. Pludselig fnisede de to andre par også og sagde 'bøsseluder' til hinanden. Farvel og tak til den gode snak om euroen. Nu skulle de se fjernsyn. Pubertetsjargon\nDet var en slags dukketeater med to drengerøve på 13, som hedder Ali og Hassan. Det var åbenbart gevaldigt morsomt at høre Ali og Hassan sige den ene homofobe og sexistiske tåbelighed efter den anden. De grinede alle sammen og efterlignede Ali og Hassan. De grinede endnu mere, da der kom en bibliotekar, som også var en 'bøsseluder' i det infantile univers. Det er åbenbart så langt, vi er nået i Danmark: Et godt selskab af gode mennesker bliver fjantede, ekstatiske over to indvandrerdrenge, som siger bandeord og en bibliotekar, som tager psykofarmaka, fordi han har angstaffald. Mine homoseksuelle venner Carl og Henry synes også, det var det sjoveste siden Monty Python. Jeg kan da godt huske, at jeg grinede af Beavis and Butthead, da de kom frem i 90'erne på MTV. Jeg boede i Chicago dengang og røg en del pot og fløj drager ved Lake Michigan, så det passede ind i stemningen. Men hvordan det femten år efter skulle blive til højkultur på DR2, lige inden det udmærkede Deadline på DR2, går over min forstand. Det var sådan en slags Dansk Folkepartieufori for mine gode venner at nedgøre seksuelle minoriteter og kvinder. De kunne slet ikke lade være med at snakke som Ali og Hassan, da festen først var begyndt. Jeg vil for min part sige, at jeg synes ikke, det er sjovt at blive kaldt 'crazy girl' og 'bøsseluder'. Det er heller ikke morsomt, at visse socialt belastede segmenter i et velfærdssamfundet er så marginaliserede, at de griber til den laveste fællesnævners populisme. Men nu skal denne perverterede pubertetsjargon oven i købet hyldes som 'humor i verdensklasse'. Tak for hvid glögg, sagde jeg bare. På vej hjem i flyveren til Génève med den elendige søde Chardonnay, tænker jeg: Er en højtuddannet dansker i virkeligheden en sexistisk homofob, som man ikke har mødt endnu? Godt vi har akademikere\nJeg er mig da bevidst, at det er ironi. Det er en slags ventil for al den politiske korrekthed, men hvordan alle kan befinde sig i en national psykose, går over min forstand. Jeg tænker også på dronningens Nytårstale. Alle og enhver ved da, at det er en eller anden ligegyldig cand.polit. i Statsministeriet, som har sat en masse fjollede floskler sammen på en lyskæde til ufarlig oplysning af danskerne. Men iiiiiih, det skal tages så alvorligt, at dronningen siger de klicheer. I år stod der på en af tv-kanalerne en historiker, som hed Jes Møller og i ramme alvor brugte sin store indsigt til at fortolke talen. Denne Møller sagde, at dronningen var konservativ og enormt oprigtig, når hun ønskede, at danskerne skulle tage sig godt af udlændinge, men at udlændinge også skulle tage sig godt af danskerne. Det er godt, vi har den slags akademikere i Danmark... Jeg for min part ventede bare på, at dronningen sagde, at vi også skulle passe på salmonella . Ved siden af Møller stod en sociolog, hvis navn jeg ikke fangede, men hun spillede også fandango med at fortælle tv-seerne, hvor fantastisk og enestående dronningens nytårstale var. Det var lige til at græde over. På DR2 stod ham den lille Ali igen og sagde 'bøsseluder' og 'gangster' til danskerne. Det var så den intellektuelle tv-kanals nytårstale. Flot, siger jeg bare. Min mand, Xavier, kan heldigvis ikke dansk. Han har læst Pontoppidan og Stangerup på fransk. Og jeg tror, vi lader det blive ved det. Det nye år startede smukt med raketternes lys over de klassiske spir i Københavns enestående skyline. Jeg blev helt bekræftet over, at de unge på Nørrebro protesterede mod storkapitalismens hensynsløse invasion i brokvartererne. Det er da godt, at de unge ikke bare affinder sig med den svinske hetz fra alle kanaler. De tror i hvert fald ikke på dronningen. Og det giver mig håb. Det store lyspunkt i den mørke julenedtur var en gave fra min mor. Hun havde fundet den nye cd med den smukke Natasja, hvor hun synger, at hun vil have det gamle Danmark med Christiania og Ungdomshuset. Det vil jeg også. eurosamarbejdetChristianiaDR2dukketeaterDVD'erfjernsynglobaliseringhumorkvindelivminoriteterNatasjaPoul Nyrup RasmussenUngdomshusetMonty PythonMTVStatsministerietDanmarkKøbenhavnNørrebroGeneveChicago\nKulturVicky Bach DevantiersRelaterede artikler\nTelegram 2. jul 2014Monty Python afslutter genforening med fællessang\nTelegram 20. nov 2013Iran og stormagter indleder atomforhandlinger i Geneve\nKultur21. sep 2008Fut i flammekasteren\nTelegram 20. nov 2013USA: Atomaftale vil give meget små lettelser til Iran\nTelegram 24. nov 2013Irans åndelige leder hilser aftale velkommen\nKultur5. dec 201373 år gammel og nøgen\nTelegram 7. okt 2013USA åbner dør på klem for Iran ved Syrien-møde\n23:41Amerikansk højesteretsdommer fra Reagan-tiden fundet død\n03. januar, 2008 - 13:09\nKære Vicky Bach Devantiers\nJeg ved ikke om, det er en særlig subtil ironisk pointe i dit læserbrev, når du omtaler sangerinden Natasja.\nMen Natasja er altså død.\n03. januar, 2008 - 13:31\nJa her har vi jo så sådan en artikel, som en masse mennesker sidder og har lyst til at kommentere med et ENIG eller HØRT eller HVOR ER DET SANDT eller lignende. Men så er man jo nærmest nødt til at tilføje et eller andet. Men Vicky, du siger det jo.\nSå på egne vegne og - det tør jeg godt - på vegne af en masse dejlige mennesker, jeg kender: bare TAK!\n03. januar, 2008 - 14:39\nDet er altså DRONNINGEN som selv skriver sin NYTÅRStale, skulle jeg hile og sige. Talen er naturligvis afklaret med Statsministeriet. Det så man tydeligt i 2006, hvor det var tydeligt, at Dronningen ikke brød sig om at sige det hun var blevet pålagt at sige - af statsministeren - om de fremmede, om muslimerne, om ytringsfriheden mv. Her blev det ganske tydeligt at Statsministeren misbrugte Dronningen til at få sit politiske budskab frem.\nÅbenbart har Vicky Back Devantiers boet så mange år i Geneve, at hun totalt har glemt, at det er Statsministeren, der bestemmer i DK (sådan da), og Dronningen ingen politisk magt har overhovedet. Og derfor må hendes nytårstaler blive båret af klicheer mv. Åbenbart ved hun heller ikke, at Dronningen talte om danskerne bliver forfærdede over, at andre ikke gør noget for f.eks. de udviklingshæmmede, men bare vil have, at staten og samfundet skal ordne det hele for dem - og ikke længere gider selv tage et personligt ansvar for at gøre noget ved forholdene. Alle og enhver ved, at det er DRONNINGEN selv, der skriver sin tale! Alle og enhver ved også, at talen skal være politisk ufarlig og klichéfyldt, alle andre end Vicky Back Devantiers som åbenbart tror, at Danmarks Dronning har politisk magt. Mht. Ali og Hassan mv. ---- tjah --- personligt synes jeg ikke det var spor sjovt, men jeg trækker blot på skuldrene af det og går videre. Og ser det som et endnu et udslag af den velkendte skæve danske ironi...og humor...\n03. januar, 2008 - 14:58\nDet er da meget nydeligt, at Dronningen selv skriver sin tale og lige får den rettet på bossens kontor bagefter. Men er det ikke lidt latterligt, at folk så går så meget op i den skide tale? Nu er der jo en udbredt jubelstemning over, at Dronningen lige sagde noget pænt om - var det miljøorganisationerne? Har ærlig talt allerede glemt det, jeg så som sædvanlig ikke talen. Det er denne tomme og ligegyldige småborgerlighed kombineret med vores mobbekultur, jeg synes, Vicky Back rammer i sin artikel.\nVi er i krig, miljøet slås ihjel dag for dag, uligheden stiger, alternative fristeder skal 'normaliseres' eller rives ned osv. - og hvad gør hr. og fru Jensen? Stemmer på Fogh som sædvanlig og griner af de dumme indvandrere. Fedt.\n03. januar, 2008 - 15:01\nog hvad gør hr. og fru Jensen? Stemmer på Fogh som sædvanlig, rammes af benovelse over vores skattefinansierede kransekagefigurs årlige violinsolo og griner af de dumme indvandrere. Fedt.\n03. januar, 2008 - 15:34\nJeg synes heller ikke Ali og Hassan er det sjoveste, der er sket siden Monty Python, men det har til gengæld været ornlig sørgeligt at se den debat, der har omgærdet den. Lige dele arrige højreorienterede, der mener at serien idylliserer indvandringen og skræmte multikulturalister, der synes sproget er stødende, fordi nogen siger "bogfjæs" eller "bøsseluder". Ingen synes at forholde sig til det trods alt ganske fine, og til tider ret skarpe bid, der ligger i serien.\nMå jeg anbefale et par analyser fra denne blog:http://centerforvildanalyse.smartlog.dk/wallah--det-er-for-sygt--post123628http://centerforvildanalyse.smartlog.dk/ornli--syg-integration-post123630http://centerforvildanalyse.smartlog.dk/ali-i-analyse-post124396\n03. januar, 2008 - 15:48\nDet bedste ved dronningens nytårstale var det lille hib til Mærsk og hans hæslige operakolos - I ved, det, hun sagde om at få sin pæne udsigt ødelagt af en klodset nybygning eller en unæsnsom facaderenovering. Den må have svedt hjemme hos hr. skibsrederen.\n03. januar, 2008 - 15:50\nHvis du synes, at dine venners falden på halen for DR2s populistiske og racistiske julekalender er stærk tobak, så kan du glæde dig over at du øjensynligt ikke har fulgt med i debatten om samme i dette forum. Så havde du med sikkerhed brækket dig i lårtykke stråler (undskyld mit fransk).\nDet er tydeligt at vi i Danmark har to former for racisme. Vi har den tumpede primitive racisme som bonderøvene i dansk Folkeparti og Den Danske Forening står for, og så har vi den stuerene og pæne ironiske og ”humoristiske” racisme, som for tiden er højeste mode blandt pseudointellketuelle, der nærer en panisk angst for at blive beskyldt for at være politisk korrekte..\n03. januar, 2008 - 18:14\nThomsen, jeg plejer at takke pænt, når nogen trækker PC-kortet mod mig. Hvad fanden er det for et vrangunivers, man har forvildet sig ind i, hvor det er noget slemt at være politisk korrekt, hvor det er 'religiøst' at være venstreradikal eller bare meget uenig med regeringen og hvor man nærmest skal sidde og undskylde for hvis man ikke er bange for brunøjede og muslimske mennesker. Hvor er exit i det her vrangunivers, jeg vil have mit Danmark tilbage?\n03. januar, 2008 - 18:38\nDronningen skriver skam selv sin tale, og hun får den aldeles ikke rettet af bossen. Den er til gennemsyn i Statsministeriet, dels for at sikre, at hun ikke siger noget, der kan opfattes politisk, dels kan statsministeriet have nogle emner, som de gerne vil have med i talen som f.eks. miljøet. Men hvordan Dronningen vil tale om miljøet er helt hendes beslutning. Min pointe er og var, at det er nemt nok at sidde i Geneve (eller andre steder) og drømme sig tilbage til det Danmark, der var engang i stedet for at bo her i landet og tage slagsmålene mht. den racisme vi trods alt har i Danmark. Mht. Ali & Hassan og den angstdeprimerede Morten ender historien med, at Morten erkender, at han er sort indeni --- og derfor har han været deprimeret i 15 år eller mere. Og afsnittet om ytringsfrihed er faktisk en af perlerne, som ironisk-satirisk sætter ytringsfriheden på spidsen ved at insistere på, at drengene gerne måsige, at Mortens mor er en billig luder - i ytringsfrihedens navn. Og ja, vi er i krig - men selv i en krig er det nødvendigt at grine --\n03. januar, 2008 - 18:43\nHovedet på sømmet, Karsten. SF havde engang et slogan, der lød "Ingen revolution uden humor." Når man ser på de selvhøjtidelige hoveder på alle fløje i dag, får man næsten lyst til at sige !Ingen humor uden revolution."\nOg så vil jeg da i øvrigt gerne deltage i ønsket om at få "mit gamle Danmark" tilbage - det Danmark, hvor vi var stolte af, at udlændinge gad bo her, og hvor folk som Pia K var - nå ja, netop: til grin.\n03. januar, 2008 - 19:19\nDu undrer dig over, at folk tager det så højtideligt, når dronningen "fyrer sine klicheer af" til nytår. Men i et land hvor en trediedel af befolkningen erklærer sig som overtroiske, er det måske ikke så mærkligt. Ikke fordi man behøver at være særligt overtroisk for at falde på halen over vores dronnings nytårstale år efter år. Men danskerne nåede blot aldrig at blive et rigtigt oplyst forlkefærd før oplysningens bagside i form af informationssamfundet væltede ind over os. At det for et par år siden kom frem, at dronningen ikke skriver hele sin tale selv, har de fleste m.a.o. for længst glemt, eller også vælger man at fortrænge det, måske for at kunne bevare en lille smule tiltro til autoriteterne.\n03. januar, 2008 - 20:32\nKarsten Aaen siger: "Dronningen skriver skam selv sin tale, og hun får den aldeles ikke rettet af bossen. Den er til gennemsyn i Statsministeriet, dels for at sikre, at hun ikke siger noget, der kan opfattes politisk, dels kan statsministeriet have nogle emner, som de gerne vil have med i talen som f.eks. miljøet."\nAltså: Dronningen får ikke sin tale rettet af bossen. Den bliver blot gennemset af bossen for at denne kan fjerne de ting han ikke bryder sig om, og tilføje det han synes mangler...\nØh...Med andre ord: Talen bliver altså rettet af bossen!!!\n03. januar, 2008 - 21:46\n”Min pointe er og var, at det er nemt nok at sidde i Geneve (eller andre steder) og drømme sig tilbage til det Danmark, der var engang i stedet for at bo her i landet og tage slagsmålene mht. den racisme vi trods alt har i Danmark.”\nJeg synes Frank her vælger en forkert indgangsvinkel til at forstå den egentlige pointe i VICKY BACH DEVANTIERS indlæg. Det er da rigtigt at Vicky ikke som os andre dagligt skal plages af de danske politikeres xenofobiske og populistiske eskapader, men det er sådan set ikke det, der er det interessante.\nDet interessante ved Vickys indlæg er at hun er en person der har været bortrejst i lang tid, og derfor tydeligere end os andre kan se, hvor slemt det efterhånden er blevet i Danmark, og hvordan medlemmerne af hendes omgangskreds lige så stille er degenereret til småracister. Vicky har nogle rigtig gode forudsætninger for at se den enorme forandring der er sket i vores land efter at Anders Fogh Rasmussen og Pia Kjærsgaards kulturrevolution har fundet sted.\nVicky er eksempelvis heller ikke påvirket af alle de pseudodiskussioner om ytringsfrihed der forplumrer debatten i vores land, og derfor har hun ingen problemer med at se DR2s julekalender og Dronningens vås, som netop det det er. Gid der som Vicky var nogle flere behjertede personer der gad at ulejlige sig med at holde et spejl op for os der opholder sig permanent i Danmark, og gid der var nogle flere danskere der ville tage den seriøse og alvorlige kritik fra udlandet alvorligt…\n03. januar, 2008 - 22:18\nKarsten Aaen siger også: ”Min pointe er og var, at det er nemt nok at sidde i Geneve (eller andre steder) og drømme sig tilbage til det Danmark, der var engang i stedet for at bo her i landet og tage slagsmålene mht. den racisme vi trods alt har i Danmark.”\nJeg har selv taget konsekvensen af at den danske mentalitet giver mig brækfornemmelser, bla. fordi rascisme og xenofobi er blevet hverdagskost og ligefrem socialt acceptabelt, og er flyttet fra Danmark.\nOg jeg kan da forsikre dig for at det er alt andet end NEMT at forlade ens eget land, og efterfølgende se det "udefra" med den konstatering at det kun bliver værre dag for dag....\n04. januar, 2008 - 00:24\n” Thomsen, jeg plejer at takke pænt, når nogen trækker PC-kortet mod mig.”\nDet er sikkert mig der er tungnem Simon, men hvad betyder, det du skriver? Jeg forstår det simpelthen ikke…\n04. januar, 2008 - 17:48\nselvom jeg ikke er simon, så kan godt "oversætte" hans skriverier for dig.\njeg forventer at det er "PC-kortet" som volder problemer.\nPC- er en forkortelse for "political correctness" og jeg har oplevet udtrkket anvendt af studerende på samfundsvidenskab, i københavn.\n04. januar, 2008 - 17:58\nJa du må undskylde mit anglo-web-lingo, Thomsen ;-)\nMichael har ret i sin oversættelse. Og at trække kortet er så ment som, når nogen trækker et bestemt (pseudo)argument frem i en diskussion. På internettet er der ligeledes et udtryk, der hedder "to pull a Godwin", som vel må være det stik modsatte.\nHåber det opklarede mit vrøvleri lidt ;-)\nanbefalede denne kommentar Anbefal kommentar allan bartroff\n04. januar, 2008 - 18:06\nHm - bidragene fra VDB skal nu nok læses som subtil sarkasme a la Rasmus Montanus og som sådanne i øvrigt ret sjove.\nMen før de bliver taget alvorligt (=på ordet) så. bemærk lige de små afslørende hints - eksempelvis den med Chardonay'en i flyverne, men da meget sødt at så mange hopper på den.\n04. januar, 2008 - 18:10\nI så fald siger hun sandheden uden at ville det.\n04. januar, 2008 - 18:21\n"Og ja, vi er i krig - men selv i en krig er det nødvendigt at grine --"\nSandt, men engang kunne man godt grine af dem, der rent faktisk var til grin. Børn der allerede i Ali og Hassans alder ser sig som i opposition til samfundet, og hellere vil se sig selv som det 'næstbedste', nemlig gangstere, er sociale tabere i 4/5-delssamfundets lotteri, og det er så sørgeligt at det simpelthen ikke er noget at grine af. Med mindre man altså er skadefro og småracistisk. Ja undskyld, men stopper folk også op og griner og peger ved traffikuheld og frysende hjemløse?\n04. januar, 2008 - 22:46\nSikke et cok: At komme hjem til DK og opdage, at dronningen holder nytårstale og at der er en tv-serie, der ikke er morsom!\nDen slags kræver mindst et harmdirrende læserbrev i Information!\nJeg håber, at hun nyder livet med Xavier i Schweiz, der jo alle dage har været et land præget af åbenhed overfor omverdenen, international solidaritet og høje etiske standarder i forretningslivet\n04. januar, 2008 - 22:48\nsom den opmærksomme læser vil have bemærket, skulle der have stået "chok" og ikke "cok", tror jeg.\n05. januar, 2008 - 00:26\ntak for oversættelsen. I øvrigt nogle fine indlæg du skriver. Lad os endelig få nogle flere...\n05. januar, 2008 - 12:09\nHele denne debat om droningens nytårstale, den intelektuelle implicite rascisme, og alle de andre frygtlige ting der finder sted i Danmark, giver mig et indtryk af at danskere ikke rigtigt ved hvor godt vi har det.\nAlle disse problemstilliger der nævnes i denne debat anser jeg primært som værende luksusproblemer.\nSå vidt jeg ved så er rascisme, homofobi, kapitalistisk tankegang, ulighed i samfundet ikke udelukkende danske fænomener.\nSå hvorfor vælger mennesker at tage det drastiske skridt at flytte fra danmark fordi tilværelsen her i DK er på gænsen til det uudholdelige?\nI hvilke lande har de løst de ovennævnte problemer som som vi kæmper med i Danmark p.t? I stedet for at brokke sig over Danmark åbenbart er på mod et komplet moralsk forfald imens vi sidder hjemme i vores villa og bliver forargede over dronningens nytårstale på vores 52" fladskærm og, bogstaveligt talt, er ved at æde/drikke os ihjel................burde vi så ikke lige udvidde vores horisont og tænke over hvor godt vi egentlig har det i Danmark og hvad der er de sande værdier i livet.\n05. januar, 2008 - 13:15\n"Så vidt jeg ved så er rascisme, homofobi, kapitalistisk tankegang, ulighed i samfundet ikke udelukkende danske fænomener.\nSå hvorfor vælger mennesker at tage det drastiske skridt at flytte fra danmark fordi tilværelsen her i DK er på gænsen til det uudholdelige?"\nFordi Danmark indenfor de seneste 10-15 år har forandret sig fra at være et af Europas mest tolerante og åbne samfund til det modsatte. Især efter Kjærsgaard og Foghs kulturevolution er det blevet slemt, ikke mindst fordi de på en meget effektiv måde har haft held til at implemntere deres xenofobiske holdninger ind i lovgivningen, på en måde der giver mindelser om jødelovgivingen i tredivernes Tyskland.\nVi vil på mellem langt sigt blive straffet meget hårdt for vores provinsialiseme, selvtilstrækkelighed ja rent ud sagt tåbelighed. Danmark har næsten på forhånd tabt slaget om at tiltrække den udenlandske arbejdskraft, der vil være helt afgørende for udviklingen i de europæiske økonomier i de kommende år. Derfor er det også yderst tvivlsomt om Danmark på sigt kan bibeholde sin position som en af verdens førende økonomier. Velkommen til kolonihavehuset, Casper...\nanbefalede denne kommentar Anbefal kommentar Lasse Schmidt\n05. januar, 2008 - 13:46\nHer må jeg give Per Thomsen ret. Det er helt enkelt et spørgsmål om at være stolt af sit land.\nDebatterne på disse sider viser desværre ofte med stor tydelighed, at grænsen for vamle debatudgydelser er blevet rykket i en grad, så det er helt almindeligt at bruge udtryk om muslimer, som i dén grad vækker minder om 30ernes Tyskland. "Muslimer" er med Pia Kjærsgaards verbale vedholdenhed blevet til én stor homogen (og ækel) masse i danskernes bevidsthed, og mange danskere ser ud til at definere deres danskhed ud fra, hvad de IKKE er (= absolut ikke kvindeundertrykkende børnemishandlere), i stedet for hvad de er. Lovgivningens forfald i langsom retning af en diktaturstat (overvågning og anden 'terror'-lovgivning) bliver affejet med, at det jo er meget værre i de muslimske lande, og vi at jo i øvrigt skal beskytte os mod "den muslimske fare", der trods sin påståede farlighed ligger langt efter trafikdrab og tobaksinducerede selvmord i antal dræbte. Det er som om, at al logik og selvstændig tænkning bliver afviklet, så snart der bliver råbt "islam" herhjemme.\nJeg troede engang, at Danmark var et åbent og tolerant samfund. Jeg mener stadig, at Danmark har et af de bedst udviklede samfund i denne verden. Men jeg trives ikke med den retning, vi bevæger os i. Jeg frygter ikke islamisterne. Jeg frygter den dag, hvor DF overtager den parlamentariske magt i Danmark.\n05. januar, 2008 - 17:01\n"Jeg frygter ikke islamisterne. Jeg frygter den dag, hvor DF overtager den parlamentariske magt i Danmark."\nI den grad min holdning! Ismalisterne har ikke en ærlig chance for at overtage magten her. Det har nationalekstremisterne i DF desværre i skræmmende grad. Jeg frygter virkelig, at faren først går op for danskerne, når det er for sent. Ligesom klimaforandringerne ser ud til at gøre det... :-(\n06. januar, 2008 - 02:42\nCaspar J spørger: "Så hvorfor vælger mennesker at tage det drastiske skridt at flytte fra danmark fordi tilværelsen her i DK er på gænsen til det uudholdelige?". Den vil jeg da gerne forsøge at svare på da jeg allerede er flyttet fra Danmark.\nBåde Per Thomsen og Lasse Schmidt er skam inde på noget af det rigtige, omend jeg ikke er enig med Lasse i at det er et spørgsmål om at være stolt af sit land. Personligt skammer jeg mig da over Danmark, men det er ikke engang en af hovedårsagerne til at jeg er flyttet.\nGrunden til at jeg er flyttet er primært at jeg ikke kan holde ud at være sammen med danskere dag ud og dag ind. Det er et spørgsmål om den lede jeg følte ved at stå op om morgenen og gå på arbejde og vide jeg skulle tilbringe dagen i selskab med danskere. Det er et spørgsmål om at jeg jeg følte mig deprimeret hver dag når jeg kom hjem fra arbejde fordi det eneste jeg havde hørt folk snakke om var friværdi, nye biler, nye køkkener, køb af sommerhuse og så lidt om hvor forfærdeligt det er med alle disse "perkere" der er i Danmark.\nNu er hverken xenofobi eller materialisme jo specifikt for Danmark, som du selv siger. Korrekt. Men noget der er specielt ved Danmark er at det er et af de allermest homogene lande i verden. Det er der vel i sig selv heller ikke noget galt med. Det er sikkert iøvrigt hovedårsagen til at Danmark fungerer så godt som det gør på mange områder. Men når den extremt snævre norm der eksisterer i den grad er gennemsyret af overdreven xenofobi og sygelig monoman materialisme, så er det faktisk et problem hvis man ikke lige finder sig tilpas indenfor denne snævre margen der er for at være en "normal" dansker.\nNu hører jeg til en af de "freaks" der ikke mener at materiel velstand er ensbetydende med at have det godt, og faktisk siger "ting" mig ikke en skid. Derudover er jeg selv "halv-perker" i og med at min far imigrerede til Danmark for godt 40 år siden, og jeg kan simpelthen ikke affinde mig med at være andenrangsborger i mit eget land. Jeg har allerede mistet retten til at få en ægtefælle (min nuværende kæreste er fra Colombia) med til Danmark (det har 28-årsreglen og tilhørsforholdsreglen sørget for), og jeg gider ikke gå rundt og vente på fascisterne i DF og Venstre (og efterhånden også Socialdemokratiet) beslutter sig for at pisse på flere af mine rettigheder.\nDERFOR er jeg flyttet fra Danmark...\n06. januar, 2008 - 02:58\nLasse og Simon: "Jeg frygter ikke islamisterne. Jeg frygter den dag, hvor DF overtager den parlamentariske magt i Danmark.".\nFrygt for at islamisterne overtager Danmark er ca. ligeså paranoidt og urealistisk som at frygte at pingvinerne overtager Danmark. Men mht. DF så forekommer det mig at de allerede siden 2001 HAR overtaget den parlamentariske magt i Danmark... :(\n06. januar, 2008 - 03:12\nSynd og skam at danmark så mangler en mere til at sætte tingene straight for danskerne. Du ville være en god mand i politik eller som journalist eller noget hvor du kunne komme ud over rampen den slags huskekager som ovenstående indlæg. For i guder hvor trænger danmark til det. Et øjeblik fik jeg et absurd billede for det indre øje hvor vi luskede rundt i natten i blåt kanvastøj og maosko og hængte storskriftsplakater op med dit indlæg.\nHvad skal vi andre herhjemme efterhånden stille op? Xenofobi-migmigmig-idioti virusset har ramt flertallet. Nå men det er jo ikke dit problem. Men skriv da gerne nogle flere sandheder her inde og hvor du kan komme til det fra dit forhåbentligt dejlige sanctuary. Jeg tænker en cubansk christiania med kølige cervezas adlibitum og langt til nærmeste JyllandsPosten og friværdifundamentalist. Eller måske bare et sted hvor man kan få lov at være sammen med sin elskede uden på sikker afstand fra "udlændingeservice"s klamme hånd :-)\n11. januar, 2008 - 21:40\nJeg tror, at Thomas Aniss lider af noget, man kunne kalde "Georg Brandes-syndromet": demonstrér dit eget internationale format ved at rakke ned på dine provinsielle landsmænd. Brandes havde bare lidt mere at ha' det i.\n11. januar, 2008 - 22:50\nThomas Aniss er overflade, fernis, argumentation uden substand, ren nedrakning uden noget at have det i.\nDorte, tak for en god sammenfatning af hvad hovedparten af dette folk føler og tænker!\n11. januar, 2008 - 23:25\nDorte: "Jeg ønsker mig også mit gamle Danmark tilbage. Det Danmark vi havde for 30-40 år siden."\nDet gør jeg sandelig også.\n"Før der var ballade i ghettoer og på Nørrebro"\nHar du nogen sinde hørt om "Byggeren"? Eller parkdansoptøjer? Eller "læderjakker og anderumper"?\n". Før der var bandeskyderier i gaderne." Har du hørt om Palle Sørensen? Eller svend Åge Hasselstrøm?\n"Før der var den mængde knifoverfald, der er nu"\nDer er ikke flere knivoverfald nu end for 20-30 år siden.\n. "Før Black Cobra blev virkelighed"\nHvad er Black Cobra? En ellæer anden ungdomsbande?Har du hørt om Nøragersmindebanden? Eller Galopping Goose?\n."Før der var tørklædetvang til små piger."\nHvem tvinger dine piger til at gå med tørklæde?\n"Før det blev betragtet som acceptabelt at tolerere religiøs intolerance i sær over for kvinder."\nHvor er det betragtet som acceptabelt?\n"Før mad blev delt op i urent mad og rent mad. "\nHvem forhindrer dig i at spise, hvad du har lyst til?\n"Før der var bederum på hvert uddannelsessted og på alle vores sygehuse."\nHvad går der fra dig på grund af det? Tvinger nogen dig til at gå derind?\n" Før vi fik kvinder i Danmark som føder i burka. Lever i burkafængsel det meste af deres liv."\nDu mener dengang kvinder levede i korsetfængsel hele deres liv?\n"Før kvinders hår blev forbundet med en kvindes skam og flovt og haram at vise frem."\nHvem forbyder dig at vise dit hår frem?\n"Før avistegnere blev trudet på deres liv p.g.a. en satirisk tegning."\nHmm ... der skal vi nok tilbage til trediverne og fyrrerne ...\n"Før politikere skulle have politibeskyttelse døgnet rundt."\nDet kunne Olof Palme nu nok godt have brugt. "Før der var fundamentalistiske terrorceller."\nDet har der sgu altid været - måske ikke altid muslimske.\n"Før aviser blev meldt til politiet for at trykke en tegning af en profet."\nKan du huske Jens Jørn Thorsens jesusfilm?\n"Før der var en masse børn der kom ud af folkeskolen som funktionelle analfabeter."\nDu mener dengang ordblinde blot blev betegnet som dumme, men altid kunne få job som gadefejere?\n"Før politi, ambulancefolk og brandmænd blev angrebet med sten og knive."\nHar du hørt om Verdensbankdemonstrationerne?\n"Før der blev begået æresdrab på kvinder."\nDet er der sgu altid blevet - man kaldte det bare jalousimord før i tiden.\n" Før kvindekrisecentre blev fyldt op af både danske og indvandrerkvinder."\nDu mener dengang, der ikke fandtes nogen krisecentre, fordi hustruvold var almindeligt accepteret og ikke noget, man talte om?\n"Før en masse borgere i Danmark ikke lærer at tale og forstå dansk."\nDet har du ret i. Det bør der gøres noget ved. Klag til din kommune over, at den har skåret ned på sprogundervisningen.\n"Før vi fik parallelsamfund og kønsapartheid svømmeundervisning og baderum kun for nogle piger, men ikke for alle piger."\nVi gik sgu ikke til svømning sammen med pigerne, da jeg gik i skole. Heller ikke i bad.\n"Før vi fik lændeklæder i baderummene for mænd og før nogle kvinder kun må bade, hvis de låner svømmehallen for sig selv osv."\nNå, ligesom mande- og kvindeafdelingen på "Helgoland"?\n" Jeg ønsker mit gamle Danmark tilbage."\nJeg tror faktisk aldrig, DIT gamle Danmark har eksisteret. Men jeg ønsker MIT gamle Danmark tilbage, hvor man ikke behøvede at spilde en helvedes masse tid på at gendrive den slags nostalgiske sludder, før man kunne få en seriøs debat om de reelle integrationsproblemer, der ikke har en skid med bade- eller bederum, tørklæder og madvaner at gøre.\n"Stødende kommentar? "\nNej, men præget af pinlig uvidenhed om virkeligheden.\n12. januar, 2008 - 00:14\nTak.....kære Dorte....for dit indlæg\n12. januar, 2008 - 00:24\nMan formoder, at Pia Kjærsgaard og hendes støttepartier VC i jeres optik fører en politik, der lefler for den fremmede fare, de klynkende pladderhumanister og halalhippierne? Jeres indlæg her og i andre debatstrenge demonstrerer jo med gribende drama og tænders gnidsel, at nationalpatrioter som jer har det meget hårdt i disse år under danmarkshistoriens mest - men tydeligvis langt fra tilstrækkeligt - højreorienterede regering m. støttefolkeparti.\nSå hvad synes "I man'' (fnis) skal gøre ved det?\nEr man nødt til at deportere de fremmede, eller kan pesten slås ned ved at skrue dén tand mere på udlændingepolitikken, at vi skrotter religionsfriheden og realiserer det virkeliggjorte dansk-kristne taleban?\nHvad går man og pønser på i folkedybet? Havde Pia Kjærsgaard mon ret, da hun for et par måneder siden talte om knyttede næver i bukselommerne og revolution?\nI er jo så ih så undertrykte.\n12. januar, 2008 - 00:52\nTak.....kære Per....for dit indlæg\n12. januar, 2008 - 03:37\nBo Nielsen citat: "Så hvad synes "I man'' (fnis) skal gøre ved det?"\nja.....fnis.....hva' ska' vi gøre ve' de' ?....fnis.....\nVI SKAL IGANG MED OFFENTLIGE HJERTEKRAMMERE.........\nOG HELE VEJEN RUNDT..........GANSKE ALMINDELIG KÆRLIGHED....\nSELV TIL PIA K OG PER THOMSEN\nHVOR SVÆRT KAN DET VÆRE!!!\n12. januar, 2008 - 07:54\nUndskyld sent svar. Jeg havde helt glemt denne debat.\nTil orientering så bor jeg i Buenos Aires, og her skorter hverken på kolde cervezas eller kød og rødvin af fantastisk kvalitet til priser man nærmest kun kan grine af.\nMen paradis findes mig bekendt ikke på denne jord. Her er skam også rascisme, xenofobi og materialsme, omend ikke i et omfang der kommer i nærheden af danske tilstande, samt korruption, fattigdom og sociale problemer der langt overgår Danmark.\nIkke desto mindre går folk her meget mindre op i ting og ejendele og langt mere op i at socialisere og nyde livet sammen med andre mennesker. Derudover er her en mangfoldighed af mennesker og en tolerance der gør at folk i den grad socialiserer på tværs af kulturelle, religiøse og etniske forskelligheder. Tja, faktisk vil jeg sige at jeg her har genvundet troen på mennesker, da det du kalder "Xenofobi-migmigmig-idioti-viruset" altså trods alt kun har ramt et mindretal her. :) Jeg tror iøvrigt ikke at jeg er nogen god mand i politik. Jeg er noget af det MINDST diplomatiske man kan forestille sig og du kan jo også selv se på Dorte, Søren og Klaus K. hvilke reaktioner der kommer ud af min slags udtalelser. De har det med blot at styrke national-romantikernes fællesskabs-følelse.\nMen du har skam min tilladelse til at luske rundt i natten i blåt kanvastøj og maosko og hænge storskriftsplakater op med mit indlæg, hvis du mener det fører til noget godt. He he :)\n12. januar, 2008 - 08:01\nDorte, Søren og Klaus K.:\nHa ha...Det kan da ellers nok være at mit (iøvrigt 100% ærlige) indlæg kunne ruske godt og grundet op i jeres national-romantiske fundamentalisme hva'?! Det kan jeg da kun skrige af grin af. Specielt fordi jeg befinder mig på den anden side af jorden og altså (JUBIIIII!) som sagt slipper for at stå op om morgenen og vide at jeg skal tilbringe dagen sammen med folk som jer. :)\nHasta nunca tontos...\n12. januar, 2008 - 08:34\nThomas Aniss, Buenos Aires hva' ;o)\nSammen med alle de gamle herrefolk, der stak af fra Tyskland i 44-45. Du passer godt til det billede. Hvor billigt og hvor plat. Som jeg skrev, du er debattør uden indhold. Måske bortset fra lidt cerveza og carne...\n12. januar, 2008 - 09:15\nSøren, Tak for endnu et fantastisk indholdsrigt debatindlæg fra din side :)\nMen det er selvfølgelig begrænset hvor meget indhold der overhovedet kan være i en debat hvor et af hoved-temaerne/argumenterne er det ENORME samfundsmæssige problem der er i at der render ca. 20-30 muslimske damer rundt med BURKA i Danmark. Og at nogen af dem så ovenikøbet FØDER?! Ja hvad skal der dog blive af os allesammen?!\nOg du kan da ellers nok tro at det gamle tyske herrefolk er synlige i gadebilledet her. Ja faktisk så kan jeg ikke engang gå i kiosken uden at folk heiler efter mig, da jeg efter argentinske forhold er temmelig høj og lys.\nDet lader til at din realisme, proportionssans og viden hvad angår Argentina er ligeså vidtfavnende som din og dine hjemstavns-romantiker-fæller's ditto om muslimer.\n12. januar, 2008 - 16:29\n"VI SKAL IGANG MED OFFENTLIGE HJERTEKRAMMERE.........\nOG HELE VEJEN RUNDT..........GANSKE ALMINDELIG KÆRLIGHED...."\nDu har her min fulde opbakning :-)\n12. januar, 2008 - 21:06\nCitat: " Du har her min fulde opbakning :-) "\nOFFENTLIG HJERTEKRAMMER er hermed afsendt :-)\n12. januar, 2008 - 22:32\nJeg ved ikke om jeg synes alt er i den skønneste orden. Det vil jeg jo nok først synes når anstændige mennesker igen udgør flertallet af danskerne.\nOg som svar på din opfordring "Få dig et mere tolerant syn på danskere":\nHmm..Findes ordet (og begrebet) "tolerance" overhovedet stadigvæk i det danske ordforråd? Det er nu mit indtryk at ordet blev ENDEGYLDIGT slettet fra den danske retskrivningsordbog da VKO (uden synderlig kritik fra socialdemokraterne) gennemførte deres fascistiske udlændingelov.\nMen jeg kan da love dig at jeg nok skal skyde mig selv hvis jeg nogensinde bliver så intolerant at jeg begynder at gøre et stort personligt og samfundsmæssigt problem ud af eksempelvis visse minoriteters (hoved)beklædning samt at fratage mine medborgere basale rettigheder så som at gifte sig med den partner de elsker uden at skulle gå i eksil.\n12. januar, 2008 - 22:44\n"fascismen kommer", råber venstrefløjsaktivisterne ved enhver given lejlighed. Men da den virkelig kom, kunne de ikke kende den, for de forstår ikke, at historien ikke gentager sig selv i samme kostume, men vender tilbage i ny forklædning.\nDorte - jeg kan til gengæld se, at mit svar ikke har gjort mindste indtryk på dig.\nDet havde jeg såmænd heller ikke ventet.


PresseOm LaDSDet mener viFor medlemmerSm�grisemarkedetHotline\tForsiden � Artikler � Gribskovsagen: Afg�relsen er n�r\nNu skal det v�re IX\nKom og se vores grise.\nKlik her for at finde en �ben stald p� kortet\nHvis du vil vise din stald frem, kan du tilmelde dig her\nPraktiske oplysninger til tilmeldte landm�nd\nGribskovsagen: Afg�relsen er n�r\nDet oplyser Natur- og Miljøklagenævnet, som i august sendte afgørelsen af den fire år gamle sag videre til kammeradvokaten sammen med over 100 andre sager, som åbenbart er meget vanskelige at afgøre.\nHenrik Larsen opnåede allerede i maj 2009 Gribskov Kommunes godkendelse af projektet, men som faste læsere ved, blev godkendelsen efterfølgende anket til det daværende Miljøklagenævn. Efter et lille års ventetid uden tydelige tegn på snarlig afklaring af sagen klagede Danske Svineproducenter i samarbejde med Henrik Larsen til Ombudsmanden over langsommelig sagsbehandling. Natur- og Miljøklagenævnet svarede derefter Ombudsmanden, at sagen ville blive afsluttet primo 2011, altså efter cirka to års ventetid.\nPå den baggrund besluttede Ombudsmanden ikke at foretage sig yderligere, og til Henrik Larsen skrev han blandt andet:\n- Min beslutning skal ses i lyset af, at jeg ikke mener, at der er udsigt til, at jeg vil kunne hjælpe Henrik Larsen til at få afsluttet sagen på et tidligere tidspunkt sammenholdt med hensynet til en hensigtsmæssig ressourceanvendelse ved embedet.\nIngen kritik af to års ventetid\nTrods Natur- og Miljøklagenævnets løfter var sagen endnu ikke afklaret i sommeren 2011. Vi klagede igen til Ombudsmanden, som igen bad Natur- og Miljøklagenævnet om en redegørelse.\nNatur- og Miljøklagenævnet svarede, at det havde vist sig, at den estimerede sagsbehandlingstid som følge af den store beholdning af verserende klagersager på husdyrområdet ikke kunne holde. Det beklagede man. Meldingen var nu, at sagen var under realitetsbehandling og forventes afsluttet inden udgangen af 2011.\nSagsbehandlingstiden i Natur- og Miljøklagenævnet havde på daværende tidspunkt overskredet to år, men Ombudsmanden besluttede igen at lade sagen ligge. Han mente ikke, at der var udsigt til, at han ved at fortsætte undersøgelserne ville kunne hjælpe Henrik Larsen med at opnå en bedre retsstilling.\nMed sin seneste melding opgiver Natur- og Miljøklagenævnet at afgøre sagen på egen hånd. I stedet sender nævnet sagsbehandlingen videre til kammeradvokaten, der som nævnt træffer endelig afgørelse inden nytår.\nSet på afstand ser det ud som om, kammeradvokatens folk kan afgøre sagen på under seks måneder. Hvis det er rigtigt, burde han så ikke have fået overdraget sagen allerede for lang tid siden?Tilbage\nMilj�\tDyrevelf�rd\t�konomi\tAndet\tAnmeldeordningen - erfaringer fra den f�rste tidI godt et halvt �r har det nu v�ret muligt at anmelde �ndringer p� husdyrbr...\nAnmeldeordningen - erfaringer fra den f�rste tidI godt et halvt �r har det nu v�ret muligt at anmelde �ndringer p� husdyrbr...L�s mere\nBiogas - hot eller not?Der har og er is�r nu med den nye regering stigende fokus p� biogas, men er...L�s mere\nStatus p� gyllesepareringAgroTech afholdt sidste vinter et �separatortr�f� ved en nordjysk svineprod...L�s mere\nS�dan g�r det i GribskovTo �r har Natur- og Milj�klagen�vnet forel�bigt brugt p� at vurdere Henrik...L�s mere\n�relang ventetid p� milj�godkendelseDet kan stadig v�re en stor udfordring af opn� milj�godkendelse af svinepro...L�s mere\nKan jeg f� gavn af anmeldeordningen?Fem aktuelle sp�rgsm�l til milj�konsulent Martin Skovbo Hansen vedr�rende m...L�s mere


Forhandler af alt lige fra pejsebrænde til Lucerne hestefoder - Produkterne\nForhandler af alt lige fra pejsebrænde til Lucerne hestefoder\nUdgivet den 8 maj, 2018 af admin\nHos Pillemadsen kan du finde et hav af brændings- og foderprodukter til utroligt lave priser. Det skyldes, at kunderne kun skal betale den tyske moms på 7%, da Pillemadsen har valgt gennem deres strategi, at placere sig selv syd for den tyske grænse. Så tag et kig på de billige produkter på webshoppen hos Pillemadsen.\nPejsebrænde med høj brændværdi\nHar du en pejs eller lignende, og er du på udkig efter billigt brænde dertil? Så kan du med fordel tage et kig på de billige produkter, som du kan finde hos Pillemadsen herunder eksempelvis pejsebrænde. Du finder en masse pejsebrænde hos Pillemadsen til utroligt gode priser, som du med fordel kan benytte i din pejs eller brændeovn for at opnå en god brændværdi. Produkterne fra Pillemadsen er nemlig kendetegnet ved at være af utrolig høj kvalitet gennem en god brændingsværdi, som indikerer en lang brændings- og levetid.\nSå hvis du er på udkig efter pejsebrænde i god kvalitet til lave priser, kan du med fordel tage et kig på udvalget fra Pillemadsen. Det kan du gøre på deres websohp lige her – www.pillemadsen.dk.\nNærende og fiberrigt Lucerne hestefoder\nHar du heste, og er du på udkig efter noget billigt foder, så kan du med fordel tage et kig på det store udvalg af hestefoder, som du kan finde hos Pillemadsen. Du kan eksempelvis finde Lucerne hestefoder, som er kendetegnet ved at være af en utrolig høj kvalitet, der er meget nærende med sunde kvaliteter. Foderet er rigt på fibre, og har været utroligt populært gennem længere tid. Så hvis du er på udkig efter kvalitetsfoder til hesten til billige penge, kan du med fordel tage et kig på Lucerne hestefoder hos Pillemadsen. Det kan du gøre på deres webshop lige her – www.pillemadsen.dk.


Indsendt af Dyreglad-pige kl. 21.22\nLine Alfie 20. januar 2013 kl. 21.50\nJeg har godt nok aldrig fået tjekket polypper før, men jeg tror ikke, du behøver være nervøs. Jeg vil tro, det bare er et lille instrument, der føres (meget kort) op i næsen. Jeg går fast ved øre- næse- halslægen til tjek for mavesyre. Hver gang tjekker han næsen for syreskader. Det tager to sekunder pr. næsebor og kan overhovedet ikke mærkes (ikke engang når han tjekker halsen kan det mærkes). Men første gang jeg skulle derud, var jeg sååå nervøs - vidste ikke, HVAD han ville undersøge og HVORDAN. Jeg er egentlig ikke en piveskid; det er ikke frygten for at det skal gøre ondt, der gør mig bange - det er det ukendte ... og lægen! Og tanken om at skulle have instrumenter i næse, hals eller ører er bare ikke rar. Jeg har fundet lidt info om undersøgelsen her: http://www.sundhedslex.dk/naesepolypper.htm\nMåske kan det hjælpe at læse lidt om det. :) Det kan være, du slipper med et kig og et røntgenbillede.\nDyreglad-pige 20. januar 2013 kl. 22.21\nMange tak for linket(:\nJeg vil helt sikkert gå ind og læse det(:\nJeg er mest bange for, at det gør ondt, og så lyder det jo skræmmende, at man skal have noget op i næsen.\nOg mange tak for din kommentar(:


Hynder – Find smukke designer hynder fra tidens hotteste brands\nStår du og mangler nogle hynder til dine spisestole, så er du her kommet til den helt rette kategori. Her har vi nemlig samlet et bredt udvalg af sædehynder fra en bred vifte af store brands, som alle er kendt for en gennemgående meget høj kvalitet. Uanset hvilken stol du mangler en hynde til, så står vi klar med den rigtige. Hvis du ikke er sikker på hvilken hynde der er den rette for dig, så er du altid velkommen til at kontakte os med eventuelle spørgsmål. Ellers er det bare at gå på opdagelse herunder, så du kan få bestilt din næste hynde i dag.\nHynde i stof til Y-stol CH24 fra Carl Hansen & Søn\nSædehynde til CH23 fra Carl Hansen & Søn\nSædepude til N01 stol fra Fritz Hansen\nSædehynde til Safaristolen fra Carl Hansen & Søn\nHelbetræk til 3107 fra Bent Hansen\nHynde til Hven bænk fra Skagerak\nHynde til Hven stol fra Skagerak\nHynde til Drachmann bænk 120 fra Skagerak\nHynde til Drachmann bænk 200 fra Skagerak\nRyghynde til Tradition hjørnemodul fra Skagerak\nHynde til Between Lines stol fra Skagerak\nHynde til Riviera Lounge fra Skagerak\nHvordan rengør man hynder?\nTåler hynderne ikke en maskinvask, så er der mulighed for at købe plejemidler eller at blande sit eget plejemiddel. Ønsker man at prøve med sin egen hynderens så skal du blande 1 del flydende opvaskemiddel eller vaskemiddelssæbe med 4 dele vand. Massen piskes til skum, hvorefter skummet placeres på hynden med en blød børste. Derefter skal hynden tørres med en fugtig klud. Ved at vedligeholde hynderne på denne måde, er du sikret flotte hynder i mange år frem.\nEr der forskel på hynder?\nHos JacobsenPlus finder du specialdesignede hynder til de mange forskellige designerstole, som du også finder hos JacobsenPlus. Der er derfor en stor forskel på hynderne, da de er specialdesignede til specialdesignede stole. Der er samtidig også en stor forskel på de materialer, der er blevet brugt, da de jo samtidig skal passe sammen med stolenes materialer.\nHvor kan man købe hynder?\nDu finder et varieret udvalg af hynder fra nogle af de største brands hos JacobsenPlus. Hynderne er lavet af kvalitetsrige materialer og i smukke designs, som du får glæde af i mange år frem. Hos JacobsenPlus har du også mulighed for at lade dig inspirere af de mange andre brands og for at finde inspiration til, hvordan produkterne kan indgå i din boligindretning. Du opnår gratis fragt ved køb over 1.500 kr.


Kendt wellness-hotel lukker: Fyrer alle ansatte - Avisen.dk\nKendt wellness-hotel lukker: Fyrer alle ansatte\nWellness-hotellet Hotel Marina i Vedbæk står over for en lukning i det nye år, hvor 30 ansatte allerede er blevet afskediget fra og med årsskiftet. Lokalpolitiker har en idé til, hvad matriklen nu kan bruges til.\nFredag 8 sep. 2017 kl. 13:39\nDen tidligere landsholdsspiller Thomas Gravesen i sofaen på Hotel Marina forud for en landskamp. Foto: Søren Bidstrup/Scanpix/arkiv\nFodboldlandsholdet har i flere år brugt hotellet i forbindelse med forberedelse til landskampe, men nu er det snart slut for det nordsjællandske wellness-hotel Hotel Marina i Vedbæk.\nHotellet har således opsagt aftalerne med sine cirka 30 medarbejdere fra 1. januar 2018, og fremtiden for hotellets bygninger svæver i det uvisse.\nDet skriver Frederiksborg Amts Avis ifølge Sjællandske fredag.\nLokalpolitikeren Elisabeth Ildal (LA) har dog et bud på, hvad resterne af det luksuriøse hotel nu kan bruges til.\n- Det er jo et glimrende sted, og hvis man får renoveret det, ville det være perfekt som friplejehjem. Der er værelser, parkering, frisk luft, hav og handlemuligheder. Grundlæggende er der alt, hvad man skal bruge til et plejehjem. Det er perfekt, siger Elisabeth Ildal ifølge sn.dk.\nRudersdals borgmester, Jens Ive (V), er dog mere lunken over for idéen.\nHan mener, at det er helt op til ejerne af hotellet, First Hotels, hvad der skal ske med matriklen. Hvis de ønsker at sælge, vil de sikkert gerne have gode penge for beliggenheden, lyder det fra borgmesteren.


Copyright (C) 1999 Arne Herløv Petersen\nDette manuskript er for nylig fundet i en hule ved Qumran. Det er skrevet på gedeskind og var anbragt i en forseglet krukke sammen med en mindre skat i romerske sølvdinarer. Dokumentet har vakt stor opsigt i forskerkredse på grund af visse grammatikalske træk, der peger i retning af en hidtil ukendt form for latino-aramæisk.\nSkønt det nu er femogtres år siden, jeg blev født, skal jeg dø som treogtrediveårig. Dette besluttede jeg, da jeg havde haft mit syn under samtalen med fangen i cellen. Den verden, jeg har levet mine manddoms år i, skal forsvinde sammen med den, jeg var, og kun dette dokument skal blive tilbage og overgives til min trofaste medarbejder, ham hvorpå jeg bygger mit rige - ham der sad indespærret i dødscellen.\nDet var en pludselig indskydelse, der fik mig til at besøge fangen. Jeg stod ved tronsalens vindue og kiggede ud på torvet og glædede mig over min prægtige stad. Så vendte jeg mig om og gik med raske skridt over gården til vesttårnet. Slutteren sprang op fra sin stol, da jeg kom ind og stod og gloede. Jeg sagde, jeg ville se fangen, og slutteren førte mig ned ad trappen til kældergangen, men jeg betydede ham, at jeg ville være alene, da jeg gik ind i cellen.\nFangen rejste sig med besvær fra sit leje af muggent strå, da jeg kom ind. Hans engang så flammende røde hår var gråt og tjavset. Jeg lod som om jeg ikke så mærkerne efter det pinlige forhør, han havde været underkastet.\n- Så kom vi så vidt, sagde jeg.\n- Ja, sagde han. - Så vidt er det kommet.\nJeg stod længe og så på ham. Så faldt jeg på knæ og kyssede sømmen af hans smudsige kjortel. - Tilgiv mig, sagde jeg.\n- Hvor gik det galt? sagde han.\nHvor kunne det gå galt? Da vi red ind i byen på vore æsler, dannede den jublende menneskemængde et levende skjold om os, så ingen turde krumme et hår på vore hoveder. Uovervindelige var vi. Sejren var vor. Besættelsesmagten trak sig tilbage og lod sine foragtelige lakajer i stikken, og mængden stormede slottet og sønderrev Pilatus og ligeledes statholderen for galilæernes land, Herodes, der var der i byen til påsken. Også ypperstepræsten Kajfas faldt som offer for folkets vrede, for det rygte var opstået, at han havde pønset på at trække mig for retten for bespottelse og forræderi, men blot ikke turde gøre det i helligdagene, for at der ikke skulle opstå tumulter. Og de sønderrev ham og trampede på hans lig.\nVar det der, det gik galt? Skulle jeg have stoppet den rasende mængde? Kunne jeg have stoppet den?\nSå fulgte krigens år. Tiberius sendte sine tropper imod os og vi måtte trække os ud af Jerusalem og kæmpe videre fra bjergene. Hungersnød og sot kom over landet, og mange døde, men jeg følte, at vi, der kæmpede, blev end mere stålsatte og forvissede om den endelige sejr.\nOg sejren blev vor. Tiberius blev forgivet, og hans efterfølger Caligula havde ikke smag for langtrukne krige i Mellemøsten og trak sine styrker tilbage. Vi levede i væbnet neutralitet nogle år under Claudius, men da så hans efterfølger kom på tronen, kunne vi slutte fred.\nVar det forkert af mig at se det som kronen på mit værk, da jeg blev modtaget i Rom som jødernes konge og underskrev ikke-angrebstraktaten med Nero?\nMange lidelser havde vi været igennem, inden vi nåede så vidt. I ensomme stunder i mit lønkammer nagedes jeg af tvivl, og mine nærmestes forræderi smertede mig, men over for folket måtte jeg altid træde frem med smilende åsyn. Mine veråb forvandledes til oratoriske mesterstykker, således som den pintes kvaler forvandledes til sød musik i Phalaris' bronzetyr. Deri lå måske mit martyrium.\nHvor meget nemmere var det ikke, dengang de tolv og jeg vandrede rundt i landet. Hvem kan vide, hvor jeg måtte lide for alles vel?\nSom børn var mit folk. De krævede skuespil, og jeg måtte spille skuespillerens rolle for dem. Jeg havde sagt, jeg var Guds søn og mente dermed, at jeg var et barn af Gud, således som vi alle er Guds børn. Men de tilbad mig som en guddom i menneskeskikkelse, således som også kejserne i Rom tilbedes, og jeg lod dem gøre det for mit riges skyld.\nJeg var deres konge, og kongen er fange af sit slot. Han kan ikke bo i en hytte, men må sidde på tronen. Kongen skal have mange dronninger, og de skal føde ham sønner, og således måtte det da blive. Han kan ikke spørge andre til råds, men må selv træffe sine beslutninger, og ingen må få noget at vide om kongens smerte.\nDybest ramte kniven mig, da jeg hørte om Peters forræderi. Jeg ville ikke selv have troet det, men beviserne var uomstødelige, og hvor ondt det end gjorde mig, måtte jeg udlevere ham til den retfærdige straf og se ham ophængt med hovedet nedad på et kors. Han var den første af de mange, der måtte lade livet på den bakke i byen, der kaldes for Kraniebakken. Thi for sagens skyld må vi bære alle ofre og ofre alle bærere af det onde.\nSimon Zelotes vendte sig åbent imod mig og hævdede, at jeg, jeg, havde svigtet vor sag ved at antage kongetitel. Forstod han da ikke, at jeg var Herrens salvede? Jeg tøvede ikke med at sende min hær imod ham og hans lille skare af uvidende og pjaltede, og de blev hugget ned til sidste mand ved den lille befæstede by, jeg til minde om min magt gav navnet Kirjat-'Atara eller Kronens By.\nMatthæus stod i ledtog med partherne og blev halshugget med sværd og Andreas strakt ud på et X og hængt op til spot og spe. Elleve af de tolv måtte lade livet, og senere fulgte straffen til andre af dem, der i prøvelsernes år havde sluttet sig til vor lille skare, men siden forrådte sagen. Lukas flygtede fra folkets vrede, da hans undergravende virksomhed blev afsløret, men min hævnende hånd ramte ham i den hule på Malta, hvor han havde søgt tilflugt, og han sank om med en syl i nakken. Markus blev kastet for løverne i den arena, jeg havde ladet opføre, så folket kunne få sit cirkus. En for en svigtede de mig, og en for en lod jeg dem med blødende hjerte henrette, så mit rige kunne skabes på Jorden. Paulus betagtede jeg længe som min nærmeste medarbejder. Han blev leder af oplysingsarbejdet og udarbejdede teksten til den lille tavle med mine ord, alle skulle bære på sig. Men også i hans hjerte gnavede magtbegærets orm. Han lagde planer om at styrte mig og selv overtage magten, og da planerne blev afsløret af hans egen søn, flygtede han, men omkom under flugten ved et styrt fra hesten ude i Sinais ørken.\nKun én var mig tro gennem alle disse år og prøvelser, Judas Iskariot. Men nu stod han foran mig i cellen, efter at den nye ypperstepræst, Kajfas' søn, havde afsløret hans rænker imod mig. Også du, min søn Judas, tænkte jeg og så ham i øjnene.\n- Som en so, der æder sine unger. Således har vor sag udviklet sig, sagde Judas.\nJeg så ham dybt i øjnene, og hans øjne tågede ud for mit blik, og jeg fik et syn. Jeg så for mig, hvorledes mit rige skulle vokse og brede sig over Jorden. Og jeg så de midler, der skulle blive nødvendige for rigets udbredelses skyld. Korstog, inkvisition, kætterbål og heksejagt.\n- Hvor gik det galt, spurgte du, sagde jeg til fangen. - I haven gik det galt. Du ville have forrådt mig. Du havde fået din stikkerløn af Kajfas. Men du gjorde det ikke. Du havde din frie vilje, og jeg kunne ikke gribe ind. Dér gik det galt.\n- Jeg kunne ikke, sagde Judas. - Jeg vidste, at jeg måtte hænge mig af skam, dersom jeg gjorde det.\n- Min Judas, min Judas, hvorfor har du forladt mig? sagde jeg. - Ser du ikke, at du måtte gøre det? Du må tage denne bitre kalk fra mig og drikke deraf. Thi kun ved at blive konge i Himmelen kan jeg undgå at blive konge på Jorden og suges ned i den jordiske magts sump.\n- Nu er det for sent, sagde fangen.\n- For mig er det aldrig for sent, sagde jeg. - Har du glemt, at jeg kunne opvække den døde? Også den døde tid kan jeg genopvække. Vi kan vende tilbage til haven, hvis jeg befaler det.\n- Befaler du mig at gøre det, må jeg gøre det, sagde Judas.\nJeg slog ud med min hånd og sagde: Det ske.\nOg det skete, og vi var tilbage i haven. Jeg så over på Judas og nikkede til ham, og han nikkede tilbage.\nNu har jeg sat mig afsides for at skrive dette brev, som jeg vil overlade til min trofaste discipel, der skal hjælpe mig gå den tornefulde vej op til den bakke, de kalder Kraniebakken eller Golgatha.\nDette må jeg gøre for at de skal forstå min lære, så sagen forbliver ren og ubesmittet af verdslig magt. Og jeg ser for mig et samfund, der bygger på det offer, Judas har bragt, og på det offer, jeg skal bringe. Et samfund hvor broderskab og samdrægtighed trives, et samfund hvor alle er Guds børn og ingen står over andre i magt, hvor ingen forfølges for deres tro eller mangel på tro, og hvor idel lykke skal herske frem til de yderste tider.


EKF åbner igen for garantier til Tunesien og Egypten - EKF\nEKF åbner igen for garantier til Tunesien og Egypten\nSituationen i Tunesien og Egypten har nu stabiliseret sig så meget ovenpå de folkelige oprør i foråret 2011, at EKF genåbner for udstedelse af garantier til danske virksomheders forretninger i de to lande.\nI forbindelse med de folkelige oprør i Mellemøsten og Nordafrika lukkede EKF i februar 2011 ned for nye garantiudstedelser til en række lande, hvor urolighederne gjorde det meget usikkert at drive forretning. EKF genåbner nu for garantier til Tunesien og Egypten på normale vilkår. EKF’s forbedrede dækningsmuligheder er et resultat af, at landene vurderes at være så stabile efter gennemførte opgør med de tidligere regimer, at der igen er mulighed for at drive forretning. Fremover kan EKF udstede garantier til forretninger i de to lande med både korte, mellemlange og lange kredittider.\n”Tunesien og Egypten er inde i en positiv udvikling, og sikkerhedssituationen er nu så god, at forretningslivet igen kan udfolde sig på normal vis. Det er godt nyt – først og fremmest selvfølgelig for befolkningerne i de to lande, men også for danske eksportører, som gerne vil ind på de nordafrikanske markeder, eller som allerede har genoptaget deres aktiviteter her,” siger Thomas Blomgren-Hansen, chef for EKF’s lande- og bankafdeling.\nTunesien og Egypten er begge lande i økonomisk vækst og med et pænt potentiale for danske eksportvirksomheder. Særligt det egyptiske marked, som er et af regionens største, byder på gode muligheder.\nGarantier giver tryghed\nÅbningen betyder ikke, at det er risikofrit at eksportere til Tunesien og Egypten. Det betyder, at det nu igen er muligt at drive forretning i de to lande, hvilket er et stort fremskridt. EKF vurderer dog betalingsrisikoen – som er risikoen for at en udenlandsk køber af danske varer ikke kan eller ikke vil betale – til at være over middel i begge lande. Det er derfor fortsat vigtigt at sikre sine forretninger med kunder i Tunesien og Egypten, for eksempel med en garanti fra EKF.\nEKF åbnede på klem for nye garantier til forretninger i Tunesien og Egypten allerede i april, men kun på forretninger med korte kredittider og med et begrænset loft for, hvor meget EKF samlet ville udstede garantier for i de to lande. Nu åbnes døren rigtigt, og med garantier til alle kredittider og et betydeligt forhøjet loft for det maksimale garantiengagement, er EKF vendt tilbage til normale dækningsvilkår på de to lande. Til forskel fra før omvæltningerne har EKF dog stadig brug for, at en bank stiller garanti for egyptiske købere eller udsteder en remburs, og i Tunesien er der fortsat lidt højere krav til købers kreditværdighed end før omvæltningerne.\nFortsat lukket på andre lande fra ”Det arabiske forår”\nEKF har fortsat lukket for udstedelse af nye garantier til forretninger i Bahrain, Libyen, Syrien og Yemen. Situationen i de fire lande er uafklaret, og mulighederne for at drive forretning er meget små. Men EKF følger udviklingen tæt og justerer løbende risikovurderingerne, så vi kan være parat med garantier, når situationen igen bliver stabil.\nSe EKF’s risikovurderinger af verdens lande under EKF’s landeinformation\nLæs mere om mulighederne for eksport til Nordafrika og Mellemøsten i EKF’s tematiske nyhedsbrev fra marts 2011


Laser epilator: som er bedre at vælge til brug hjemme\nLaser hårfjerning betragtes som en af de mest effektive salon procedurer. Samtidig er det også utrolig dyrt. Umiddelbart er det værd at forberede de ti bedste ture til denne begivenhed og selvfølgelig at lette tegnebogen i forhold til dette beløb. Reklame tilbyder os at købe en laser epilator til hjemmebrug, men vil det hjælpe med at spare penge? Det er mere værd at forstå dette problem.\n1 Hvordan virker en lignende enhed?\n3 Sådan bruger du enheden korrekt\n4 Valg af den rigtige model\nHvordan virker en lignende enhed?\nLaser epilatorer virker på denne måde: Enheden producerer infrarødt lys, som om få sekunder påvirker håret og ødelægger pæren. Huden er ikke beskadiget.\nEn professionel model koster fantastiske penge (fra $ 300) på grund af brugen af rubin, alexandrit og safirlasere i den. Home laser epilator lettere - det virker på halvlederkrystaller. Denne omstændighed påvirker enhedens styrke - den bliver lavere (såvel som området for den foreslåede behandling). Derfor skal du straks forberede det faktum, at du i hjemmet skal bruge tre procedurer på samme plot (og ikke to som i salonsager).\nNår du køber en sådan enhed, skal du følge visse anbefalinger. Det er vigtigt hvilken farve har voksende hår. Laserstrålen ødelægger kun folliklen i mørket. Tynde, dunede blonde hår må han ikke fjerne. Det er også ubrugeligt at bruge det på mørkt (og garvet) hud. Strålingen i dette tilfælde er simpelthen spredt over overfladen.\nFør brug skal du kontakte en specialist. Der er alvorlige kontraindikationer for sådanne procedurer. Disse omfatter:\nHvis der opnås tilladelse fra lægen, kan du begynde at bruge enheden. Du skal dog først lære at fungere korrekt i husstandsenheden. Du bør straks gøre dig klar til det faktum, at denne type hårfjerning vil tage meget tid. Dette skyldes også, at hårpærer ikke altid vokser i en strengt defineret rækkefølge og retning.\nFor en start er det værd at øve: Normalt ramte du målet med kun 2-3 gange.\nAnsøgningen kræver overholdelse af følgende regler.\nLæs de vedlagte instruktioner, hvor den krævede effekt er angivet.\nLaser epilatoren normalt to kontakt knapper - Begge skal røre overfladen, ellers vil udstyret ikke starte.\nPrøv en procedure på et lille område af huden. Så har du brug for en dag til at observere virkningerne på det behandlede sted.\nBedst at arbejde med 1-3 mm langt hår. Selve huden skal være ren og tør. Brug ikke beskyttelsesudstyr før proceduren.\nEpilatoren tændes og presses tæt på huden - i løbet af denne periode sker der en flash. På en gang vil han ikke være i stand til at dække mere end 3 firkantede centimeter. 4 sekunder bruges på et hår (for at undgå forbrændinger).\nDerefter kan enheden langsomt flyttes til et andet sted. Det er umuligt at behandle det samme område for sessionen.\nHår på det behandlede område begynder at falde inden for få dage - du skal bare være tålmodig.\nSelve proceduren kan kun gentages efter 2-3 uger. Mængden af hår på den tid vil være 40%. Og i løbet af året bliver de mindre og mindre.\nFor at fjerne overflødig vegetation for livet, skal du udføre 2-3 sådanne procedurer. Men dette er ikke alt - mere bliver nødt til at gentage arrangementet hver tredje måned i løbet af de næste tre år.\nBehandlingszoner - enhver:\ntilbage og så videre.\nI øvrigt anbefaler mange "erfarne" brugere at tage scanningsmodeller - Scan epilatorer. De vil hjælpe med at fjerne hår i fjerntliggende områder og påvirke et areal på 60 kvadratmeter. mm hud.\nPå de mest effektive modeller skal der snakke mere.\nHvordan vælger man en god maskine? Blandt de vigtige kriterier angiver følgende.\nProcedure tid - Dette kriterium er afgørende.\nBehandlingsområde (især relevant for modeller med scanningsfunktioner).\nLaserstrålelængde - 808 nm betragtes som optimal, hvor follikelen ødelægges. Med kortere længde er der risiko for forbrændinger.\nVi skal vælge producenten, der bekymrer sig om brugernes komfort.\nDiode eller neodymmodel kan endda påvirke mørk hud. Blondiner er bedst at vælge alexandrit-varianten.\nPå det russiske marked kan du lave en vurdering af følgende modeller: Rio, Avance, Philips og HPlight. For eksempel kan det amerikanske tilbud Rio Dezac x 60 Avance DM-4050DX virke i både Single og Scanner-tilstand. Scan-tilstand giver dig mulighed for samtidig at fjerne 60 hår. Dens bølgelængde er 808 nm (men kan justeres).\nMen briterne Hårfjerning Laser hævder at være den sikreste laser epilator. Det er godt, at hver model af dette mærke har flere grader af intensitet. Enheder kan bruges i åbne områder. Resultatet er lovet i 4-5 uger.\nItaliensk design Tria Precision BaByliss Du kan fjerne ansigtshår. En anden fordel er kompaktheden, den bærbare laser epilator passer selv i en lille pung. Han har også et højt sikkerhedsniveau.\nLaser epilator Tria 4X Hårfjerning Laser\nEndelig den intelligente serie fra Philips Tria Precision - Det bestemmer typen af hud og hårets længde. Det er meget bekvemt, at i slutningen af flashet udsender et bip. Men det er meget dyrt og ikke overkommeligt for alle.\nLaser epilator Philips Lumea Precision Plus\nSå hvilken teknik til sådan fjernelse af hår er stadig bedre at vælge? Absolut skal være opmærksom på, hvad brugere siger om denne laser epilator til hjemmebrug (det er ingen hemmelighed, at anmeldelserne er mere sandfærdige end reklame). Det andet element vil være enhedens kriterier og egenskaber.


600 millioner på vej til SMV’er - Businessfaxe.dk\n20 sep 600 millioner på vej til SMV’er\nPosted at 10:45h in Nyheder\tby\tSofie Løndal Dyrlund\nEt nyt ambitiøst virksomhedsprogram med over 600 mio. kr. EU-midler, skal styrke landets virksomheder.\nSom SMV’er kan du fx få tilskud til:\nMulighederne er mange! Læs om alle programmerne her\nLæs om de enkelte SMV programmer nedenfor.\nVirksomhedsprogrammet indeholder 4 spor:\nTilskud til digital omstilling, e-handel og markedsføring\nSMV:Digital skal hjælpe virksomhederne med digitalisering. Med Virksomhedsprogrammet er den populære ordning blevet revitaliseret, således at virksomheder nu kan få tilskudsvouchers på op til 250.000 kr. til køb af rådgivning omkring digital omstilling.\nSMV:Digital giver også tilskud til en række kompetenceudviklingsmuligheder, og mulighed for tilskud til investering i udstyr, maskiner, software mv.\nPuljen på 100.000 åbner (og lukker) for ansøgninger den 27. september.\nPuljen på 250.000 åbner for ansøgninger den 13. oktober.\nTilskud til eksportplan og eksportmedarbejdere\nSMV:Eksport giver din virksomheder mulighed for at få tilskud til udvikling af eksportplan, tilskud til egne eksportmedarbejdere og tilskud til fx en salgsmedarbejder på eksportmarkedet gennem en tredjepart.\nVirksomhederne kan få op til 100.000 kr. i tilskud til en eller flere medarbejdere, der i en periode arbejder fokuseret på at gøre eksportstrategi til eksportaktiviteter – og op til 250.000 kr. i tilskud til en medarbejder på eksportmarkedet.\nOBS!! Puljen åbnede for ansøgninger den 7. september, og lukker for ansøgninger den 5/10.\nTilskud til ansættelse af projektmedarbejder\nProgrammet giver virksomheder mulighed for ansættelse af en ledig vækstpilot (lige fra en faglært til en højtuddannet).\nVækstpiloten ansættes i 6 mdr. på ordinære vilkår – virksomheden får dækket 50 pct. af omkostninger (dog max. 15.000 kr./mdr.)\nEksempler på mulige opgaver: Projektledelse, markedsføring, digitalisering, produktudvikling, procesoptimering, HR, salg og eksport.\nOBS!! Puljen åbnede op for ansøgninger den 15. september kl. 15!\nTilskud der understøtter den grønne udvikling\nFor at understøtte den grønne udvikling i virksomhederne indeholder Virksomhedsprogrammet også et grønt spor, der henvender sig til både nybegyndere og mere erfarne indenfor den grønne omstilling.\nGennem SMV:Grøn kan virksomhederne opnå vouchers på op til 250.000 kr. til rådgivning, kompetenceudvikling og investeringer i udstyr, maskiner mv.\nÅbner for ansøgning den 11. oktober


Peeling generelt - Anti Age Amalieklinikken\nVi behandler med to styrker frugtsyrepeelinger, 18% og 30%.\nFIRE and ICE / ”Red Carpet Facial”\nFIRE and ICE er den eksklusive behandling fra iS CLINICAL, der både er består af 18% frugtsyre-behandling og et intenst fugtboost af huden. Behandlingen er den perfekte behandling et par dage inden en bytur eller en date.\nBehandlingen er designet med henblik på hurtigt og sikkert at dybderense huden, samt reducere fine linjer og rynker. Behandlingen fremmer fornyelsen af celler, udjævner, minimerer porer, og giver huden ny glød. Behandlingen er særdeles velegnet til akne og hyperpigmentering.\nMan kan se resultater allerede efter første behandling. Behandlingen kan bruges enkeltstående eller som et kurforløb på for eksempel tre behandlinger med 2 ugers mellemrum.\nIntensive resurfacing masque er effektivt virkende terapeutisk maske, som indeholder med glykolsyre, mælkesyre, citronsyre, æblesyre, retionol, vitamin B3 samt effektive antioxidanter fra grøn te ekstrakt. Masken indeholder også kanel, som sætter gang i blodcirkulationen, og åbner hudens porer.\nRejuvenating masque som er en kølende, beroligende og intenst fugtgivende maske med hyaluronsyre (naturlig fugtbinder i huden), aloe vera, japansk grøn te ekstrakt, lakrids, pebermynte, vindrue-kerne –og rosmarin ekstrakt. Masken beroliger, hydrerer huden, og virker kølende.\nDenne effektive Biophora peeling er mere effektiv end FIRE and ICE. Den fjerner det allerøverste lag i hudens overflade, og stimulerer nydannelsen af celler. Resultatet bliver en genopfrisket og jævn overflade.\nPeelingen indeholder salicylsyre, der stimulerer og exfolierer huden, reducerer fine linjer, pigmentering og akne. Efter peelingen skaller huden af i 5-7 dage. Man skal ikke være sygemeldt, men forvente at huden bliver tør og drysser lidt. Man uden problemer kan gå på arbejde. Derefter ses det endelige resultat ses efter 3-4 uger hvor huden er fornyet og frisk.\nBehandlingen kan gentages hvis man vil opnå endnu bedre resultat. Tre behandlinger plejer være det maximale inden for 6 måneder. Vi laver primært behandlingen mellem august-april. (Bedst at undgå peelingen om sommeren på grund af solen). Man ikke gå i direkte sol i 3 uger efter frugtsyrepeelinger på 30%.


Gellerup: Eutopia Stage i Gellerup lukker\nDet hele kulminerede med ”Eutopia International Festival”, som har et af Kulturby17’s fuldmåneprojekter. Her var der teater, artister, koncerter og meget andet. Det var velbesøgt og blev betegnet som en succes. Udover det internationale præg, har Eutopia Stage også gjort meget for at involvere lokalbefolkningen i projekter. Her kan nævnes de såkaldte community plays ”Mørkhed” og Somaliske Erindringer, som spillede for fulde huse i to dage. De stykker var så populære, at der har været efterspørgsel, om de ikke har kunnet gå på turne.\nMørkhed var et hit.\nDet var den lokale somaliske forening Gabaad, der selv havde taget kontakt til Eutopia, fordi de gerne ville fortælle om deres liv. Her udviklede de selv stykket ”Somaliske Erindringer” sammen med kunstnerisk leder Brigitte Christensen, som også instruerede stykket. Efter at det er kommet frem, at stadet skal lukke, har der været livlig aktivitet i læserbrevssektionerne i Stiften. Her skriver Najma Mohamud og Hanaan Yusuf fra Gobaad: ” Kære politikere i byrådet. Vi kan altså ikke leve af asfalt og beton alene. Vi har også brug for kultur, og hele Aarhus har brug for den rige kultur, der vokser ud af Gellerup-området. Så lad dog Eutopia leve.\n”Brigitte Christensen, er meget rørt over, at flere har skrevet læserbreve som støtte for Eutopia Stage.\nAt lokalbefolkningen har taget stedet til sig, var et af målene med hele projektet. Hun har ønsket, at lave en ramme, hvor folk kunne udtrykke sig, skabe nye ting og lære sig om sig selv.\nDe, som har brugt scenen, er blevet løftet, har udviklet sig og har fået nye ideer.\nJuridisk chef ved Aarhus Kommunen Christian Mølgaard, forklarer til Stiften, at Eutopia Stage hele tiden har skulle være midlertidig. De har endda forlænget projektet ind til 2018. Efter at kulturby17 projektet stoppede, overgik scenen til borgmesterens afdeling, som i første omgang bevilgede penge til at fortsætte ind i 2018. Men nu trækker de endegyldigt stikket for scenen.\nBrigitte Christensen er ikke overrasket over, at Eutopia lukker. ” Vi har kæmpet for at holde den åben, men det sidste stykke tid har vi godt vidt, hvor det bar hen ad.”\nDet har hele tiden været meningen, at scenen skulle lukke den 1.juli. Så det handler ikke om at det er lukket, men mere om, at det ikke er blevet forlænget. Hun forklarer, at det store arbejde har været at få folk fra resten af Århus til Gellerup. Folk har fået åbnet deres øjne og har fundet ud af, at Gellerup er ikke så slemt. ”Vi har gjort meget for at modtage folk- både udefra og fra Gellerup- godt. Jeg har hele tiden sagt at, vi er en helt almindelig del af Danmark, hvor der bare bor en masse internationale mennesker”.\nBrigitte Christensen er glad for den store opbakning fra lokalsamfundet (Foto Laura Salvinelli)\nEutopia-konceptet er Brigitte Christensens og hun vil fortsætte med det på en eller anden måde. Efter hendes arbejde i Gellerup, vil hun fortsætte med at være skuespiller og instruktør. Hun har fået et lignende projekt i Kaunas i Litauen, som skal være kulturby i 2022. Selvom hun flytter fra området, vil hun stadig forsøge at have kontakt til folk. ”Navnet Eutopia tager jeg med mig og den fortælling, vi har været i gang med som er startet i Gellerup får lov at fortsætte. Erfaringen dør ikke her, den kommer til at leve videre”.\nDet sidste arrangement, du kan se på Eutopia Stage, er ”Erindringens dissonans (kapitel IV)” af Maj Hasager. Det foregår 17. juni kl. 17.00\nBestil billetter på eutopia@aarhus eller skriv på Eutopia Stages Facebookside.\nCirco el Grito begejstrede og involverede\n29.07.17 kl.06:00 LÆS MERE >\nEutopia Stage involverer\n02.07.17 kl.06:00 LÆS MERE >\nAbrahrams børn og en samtale om tro\n16.09.16 kl.09:54 LÆS MERE >\nAssimila-hvad for noget?\n03.07.16 kl.11:18 LÆS MERE >\n14.06.16 kl.10:41 LÆS MERE >


Hvordan man bruger ejestedord på punjabi\nDu vil lære at bruge ejestedord på punjabi ? Du er kommet til det rigtige sted! Rul ned og se de korte punjabi lektioner komplet med nyttige eksempler. Min bog, din bog, alle vores bøger... vi gør det let at lære punjabi ejestedord.\nPunjabi ejestedord: min\nBesiddende pronomen bruges på punjabi til at beskrive besiddelse eller ejerskab. Ligesom dansk har punjabi et sæt besiddende pronomen. De danske ejestedord 'min' og 'mit' hedder på punjabi 'mera' og 'meri'. Ordet 'mera' anvendes sammen med navneord i hankøn og ordet 'meri' anvendes med navneord i hunkøn.\nLær at klare dig på punjabi med disse nyttige ord og sætninger. Vi begynder med at lære nogle grundlæggende punjabi sætninger, som du kan bruge til daglig kommunikation.\nHvis du vil gå fra begynder til flydende punjabi på en rimelig tid, har du brug for en gennemprøvet studiemetode og daglig dedikation. Vores ni-trins punjabi læringsguide viser dig, hvordan du lærer dig selv punjabi på en struktureret, effektiv måde. Trinene nedenfor fører dig gennem udviklingen af de færdigheder, der er nødvendige for at lære at tale, læse og forstå punjabi.\nTrin 9 : Punjabi ejestedord\nEjestedord bruges til at beskrive ejerskab eller besiddelse. For at starte med skal du lære at bruge kun to punjabi ejestedord. Vi foreslår, at du lærer meri mā, mere peyō og teri mā, tere peyō (min mor, min far, din mor, din far). Du kan rulle til toppen af denne side for at se en kort lektion om punjabi ejestedord inklusive nyttige eksempler. Når du har lært at bruge disse sætninger udenad du kan gå videre til bonus Trin 10 (enkle sætninger på punjabi).\nVi har hjulpet folk med at lære sprog i mere end 15 år. Du bliver overrasket over, hvor hurtigt du lærer at klare dig på punjabi med kurser fra LinguaShop.


Køb Goretex Jakker – Danmarks største udvalg online\nInternet firmaer med goretex jakker\nEr du på udkig efter goretex jakker? Vi anbefaler følgende webshops…\nGlock 34Glock FeltspadeGore Tex JakkeGore Tex SkoGore Tex StøvlerGorilla TapeGrand Canyon TelteGranfors ØkserGrs SkæfterGränsfors Økser\nDe bedst anmeldte internet forhandlere indenfor outdoor-udstyr\nFriluftsland.dk er i dag imellem de mest populære online virksomheder inden for outdoor-udstyr. Webbutikkens sortiment omfatter ca. 10000 produkter fra diverse mærker. Deres Trustpilot-score på 9,5 af 10 viser god tilfredshed hos kunderne. Scoren er baseret på 2053 bedømmelser, hvoraf 1716 af dem er 5-stjernede. På Facebook er 59555 brugere tilhængere af Friluftsland.dk, og her har netshoppen modtaget 410 evalueringer med en middel bedømmelse på 4,75 ud af 5, som tillige er yderst beundringsværdig.\nGrejFreak.dk er aktuelt en af de mest benyttede e-forretninger inden for outdoor-udstyr. Forhandlerens sortiment består af omtrent 15000 varer fra en række brands. Butikkens Trustpilot-rating på 9,7 ud af 10 giver indtryk af utrolig kundetilfredshed. Ratingen er baseret på 6290 ratings, hvoraf 5657 af disse er 5-stjernede. På Facebook er 45588 personer fans af GrejFreak.dk, og herpå har webbutikken modtaget 475 evalueringer med en middel vurdering på 4,4 ud af 5, som ligeså er super beundringsværdig.\n55Nord.dk er pt. en af de førende online virksomheder med outdoor-udstyr. Forhandlerens sortiment spænder over omkring 1000 varer fra flere brands. Webshoppens Trustpilot-rating på 9,5 ud af 10 viser utrolig kundetilfredshed. Scoren er baseret på 287 ratings, hvoraf 189 af disse er 5-stjernede. På Facebook er 7052 brugere fans af 55Nord.dk, og herpå har webbutikken modtaget 57 ratings med en gennemsnitlig bedømmelse på 4,75 ud af 5, hvilket ligeså er super beundringsværdig.\nOutdoorPro.dk er nu imellem de bedste internet webshops inden for outdoor-udstyr. Webbutikkens udvalg favner omtrent 6000 varer fra forskellige mærker. Butikkens Trustpilot-score på 8,6 af 10 viser god kundetilfredshed. Ratingen er baseret på 109 anmeldelser, hvoraf 89 af disse er 5-stjernede. På Facebook er 2529 personer fans af OutdoorPro.dk, og her har webshoppen modtaget 46 vurderinger med en middel score på 5 ud af 5, som lige så vel er super godt.\nEventyrsport.dk er nu imellem de største online selskaber med outdoor-udstyr. Virksomhedens sortiment spænder over omkring 15000 varer fra en række brands. Netbutikkens Trustpilot-evaluering på 9,8 af 10 manifesterer en høj grad af kundeloyalitet. Scoren er baseret på 19084 anmeldelser, hvoraf 17228 af dem er 5-stjernede. På Facebook er 17375 brugere fans af Eventyrsport.dk, og her har forretningen modtaget 83 anmeldelser med en gennemsnitlig score på 4,4 ud af 5, hvilket ligeså er ultra flot.\nGoretex Jakker handles på nettet\nFlere online varehuse frembyder nu til dags en hel del forskellige metoder til levering. Det mest populære er i vore dage at få bragt ordren til en pakkeshop, fordi du på den måde nemt kan hente de købte varer præcis når det passer dig. Den er jo temmelig enkel, og i mange tilfælde ligeledes den prisbilligste leveringsversion.\nDu kunne lige så vel påtænke at få varerne sendt til din hjemmeadresse eller til hvor du arbejder. Muligheden bliver desværre en sjat mindre prisbillig, men samtidig temmelig smart. Den prisbilligste leveringsmåde af goretex jakker vil dog i de fleste tilfælde være selv at hente produkterne, hvilket dog nødvendiggør at du opholder dig nærved goretex jakker online webshoppens tilholdssted.\nFragttiden kan i nogle tilfælde være rigtig bestemmende når du har behov for pakken omgående, og herved er det bestemt væsentligt at du finder leveringstiden for den pågældende vare.\nEn del goretex jakker online butikker frembyder 1 hverdags levering på massevis af produkter, som er betinget af at ordren gennemføres inden et angivent tidspunkt, med det formål at de sandsynligvis kan nå at få goretex jakker distribueret før lagerpersonalet har fyraften.\nNogle enkelte internet forhandlere garanterer gratis fragt, men for det meste kun når der aftages for en præcis sum. Som alternativ må man udvælge den mest letkøbte løsning til levering, som gerne – uanset om man befinder sig tæt på Esbjerg, Kalundborg eller Ringkøbing – vil være at få fragtfirmaet til at køre varerne til en pakkeshop.\nDet er i dag vældig nemt for almindelige dødelige at søge information om priser på goretex jakker i blandt forskellige internet butikker i Danmark, og altså har flertallet af online outlets set sig tvunget til at tvinge prisniveauet på varerne – til børn og babyer, og ligeledes også til damer og herrer – kolossalt, og endda nogle gange byde på gratis levering.\nDerfor kan det til hver en tid vise sig udbytterigt at udforske enkelte internet outlets efter goretex jakker rabat forud for at du færdiggør din shopping, så man er velinformeret til at få den billigste pris.\nMan skal blot være klar over, at ifald en internet forhandler markedsfører goretex jakker for en udsalgspris som virker umådelig gunstig, bør det ofte være en indikator for en snydagtig e-forretning. Kortbetalinger er i hvert fald omsluttet af en vedtægt, som bistår os imod bedrageriske internet forhandlere.\nGenerelt slår vi et slag for køb med gængse betalingskort eller betalinger med mobilen. Som en alternativ mulighed bør du vælge en afbetalingsløsning som eksempelvis ViaBill, ifald du tilstræber at finansiere beløbet over et længere tidsrum.\nFør nogen shopper goretex jakker i en online webshop kan de altid tyde netshoppens forretningsvilkår, dog er det i reglen ikke super interessant.\nAlternativet er at kontrollere om e-firmaet er e-mærket, eftersom det skulle være en tryghed om at netshoppen forsvarer de officielle regler, udover at e-shoppen af og til besøges af eksperter som er indført i de gældende love. Dette er desuden en god chance for at få bistand, såfremt du skulle få problemer ved din ordre.\nTilsvarende er det klogt at kunden er klar over de mest vedkommende vilkår der kan influere på købet, som fx hvilken returrettighed på goretex jakker internet firmaet har. I relation til det er det på samme måde relevant, at man når som helst beholder ens købsbekræftelse, således man når som helst vil kunne bevidne handlen, ligegyldigt om du skal købe gave til en kvinde eller mand.\nTrustpilot byder på egentlig gode genveje til at evaluere en stor portion forhenværende konsumenters synspunkter og på grund af dette er det smart, at du studerer e-forretningens goretex jakker vurderinger før du lægger din bestilling.\nFacebook byder på ligeledes flere solide muligheder for at få indtryk af netbutikkens troværdighed. I øvrigt ser vi endda online forhandlere hvor folk kan formulere en anmeldelse af købsoplevelsen, som tilmed må udnyttes til at få et indtryk af tilfredsheden hos kunderne.\nDenne side er finansieret ved hjælp af reklamer. Vi har et tæt samarbejde med en lang række e-forhandlere når vi publicerer deres tilbud, og opnår honorar for så vidt de brugere vi sender videre laver et køb.\nVejledning omkring goretex jakker og online outlets opretholdes hyppigt, men vi kan ikke garantere imod modifikationer der måtte være udført efter seneste opdatering af websitets oplysninger.


Se billederne: 35.155 fejrede Kronprinsen med løb i Københavns og Frederiksbergs gader i anledning af Hans Kongelige Højheds 50 års fødselsdag\nKøbenhavn og Frederiksberg var omdannet til én stor fest til Royal Run hele mandag 21. maj. Efter at have løbet One mile i Aalborg, Aarhus, Esbjerg og Odense, afsluttede Hans Kongelige Højhed sit 50 års fødselsdagsløb med 10 km gennem hovedstaden. Ialt 35.155 deltog i Royal Run København/Frederiksberg, og tusindvis af tilskuere var mødt op for at heppe på de mange løbere og hylde Danmarks kommende konge.\n"Jeg har set så mange glade mennesker, som har fået noget ud af dagen - uanset om de har løbet kort eller langt. Det har været vidunderligt at opleve. "Det er jo en form for drøm, der er ved at udfolde sig," sagde Kronprinsen, inden han understregede en for ham meget vigtig pointe.\n"Tak for et brag af en fødselsdagsfest for H.K.H Kronprins Frederik. Det var en fornøjelse at trække i løbetøjet og fejre Kronprinsen sammen med 26.000 løbere og tilskuere langs ruten i København, " sagde Københavns overborgmester Frank Jensen, da han kom i mål.\n"Det har været en fantastisk festdag på Frederiksberg, og stemningen var i top hele dagen. Stor tak til alle, der løb, heppede, underholdt og på anden måde bidrog til at gøre Royal Run til en folkefest i særklasse," lød det fra Frederiksbergs borgmester Jørgen Glenthøj.\nRoyal Run er et landsdækkende løb i anledning af Kronprinsens 50 års fødselsdag. Alle har haft mulighed for at løbe eller gå med i en af landets fem største byer: Aalborg, Aarhus, Esbjerg, Odense og København. Kronprinsen begyndte sin dag med "One mile" (1,609 kilometer) i de fire første byer og afrundede festen med at løbe 10 kilometer i København/Frederiksberg.\nSe billeder fra Royal Run København/Frederiksberg HER. Billederne er til fri afbenyttelse i forbindelse med redaktionel omtale af Royal Run og ved kreditering af fotografen.\nRoyal Run KBH/FRB er lokalt arrangeret af Sparta, Københavns Kommune og Frederiksberg Kommune.


Vedtægter | koruphaandbold.dk\nForeningens navn er KORUP IDRÆTSFORENING'S HÅNDBOLDAFDELING med hjemsted i KORUP - Odense Kommune\nAfdelingens formål er at samle interesserede, herunder børn og unge under 25 år, til håndbold og kammeratligt samvær, samt at varetage medlemmernes fælles interesser inden for de af afdelingen afstukne rammer.\nDer optages såvel aktive som passive medlemmer i afdelingen. Ind- og Udmeldelse sker skriftlig til kassereren eller dennes stedfortræder.\nEt medlem med over 3 måneders kontingent restance kan af bestyrelsen udelukkes af afdelingen. Udelukkelsen kan først hæves, når den skyldige kontingent er indbetalt.\nBestyrelsen kan udelukke et medlem, når særlige forhold giver anledning hertil, dog først efter at det pågældende medlem har haft lejlighed til at fremføre sit forsvar. Et udelukket medlem kan få sin sag taget op på første generalforsamling. Indtil da er vedkommende at betragte som udelukket.\nAfdelingen skal være medlem af D.H.F. (Dansk Håndbold Forbund)\nBestyrelsen består af Formand, Ungdomsformand, Kasserer og Sekretær, samt det antal bestyrelsesmedlemmer, afdelingen har behov for. Bestyrelsen vælges på den ordinære generalforsamling af afdelingens stemmeberettigede medlemmer.\nBestyrelsesmedlemmer vælges normalt for 2 år. Halvdelen af bestyrelsen er på valg i lige årstal, og de øvrige i ulige årstal. Der vælges 2 suppleanter for et år.\nBestyrelsen skal føre protokol over generalforsamlinger, bestyrelsesmøder og vigtige begiven-heder inden for afdelingen.\nBestyrelsen er kun beslutningsdygtig, når mindst halvdelen af bestyrelsesmedlemmerne er til stede. Afgørelse af sager, der behandles på mødet, træffes ved simpel stemmeflertal. I tilfælde af stemmelighed er formandens stemme afgørende.\nBestyrelsen leder det sportslige arbejde indenfor afdelingen. Bestyrelsen har ret og pligt til at administrere efter det godkendte budget, men større udgifter udover de i budgettet fastlagte bør godkendes af Hovedbestyrelsen for Korup Idrætsforening.\nBestyrelsen kan nedsætte de udvalg, afdelingen har behov for. Udvalgene vælges normalt for et år.\nBestyrelsen er - når særlig forhold taler herfor - berettiget til at meddele medlemmer hel eller delvis kontingentfrihed.\nI afdelingens kasse indgår kontingenter fra afdelingens medlemmer samt evt. kommunale tilskud. Afdelingens bestyrelse fastsætter kontingentet. Opstår der vanskeligheder kan afdelingen anmode hovedbestyrelsen for Korup Idrætsforening om at tage skridt til løsning af vanskelighederne.\nAfdelingen fører regnskab over alle indtægter og udgifter, og regnskabet skal forsynes med revisorpåtegning af de Jfr. §7 valgte revisorer.\nTil at varetage revision af regnskaberne vælges på den ordinære generalforsamling 2 revisorer , der gennemgår og reviderer foreningens regnskab. Revisorer vælges for en periode af 2 år\nDer vælges 1 revisorsuppleant. Suppleanten vælges for 1 år.\nGENERALFORSAMLING OG AFSTEMNING:\nGeneralforsamlingen er den højeste myndighed i alle Afdelingens anliggender.\nAfdelingens ordinære generalforsamling afholdes hvert år i årets første kvartal.\nGeneralforsamlingen indkaldes med mindst en uges varsel ved bekendtgørelse til medlem-merne. Generalforsamlingen er beslutningsdygtig uanset det fremmødte medlemsantal, dog undtaget de i §10 og §11 nævnte tilfælde.\nStemmeret kan kun udøves ved personligt fremmøde. Stemmeret har alle aktive medlemmer, der er fyldt 15 år, som ikke er i kontingentrestance, og som har været medlem af afdelingen mindst en måned før generalforsamlingen.\nGeneralforsamlingen vælger en dirigent til at lede forhandlingerne og afstemnings-metoderne.\nSkriftlig afstemning skal finde sted, når blot et medlem ønsker/kræver det.\n2. Valg af protokolfører (kan varetages af afdelingens sekretær)\n4. Plan for kommende år.\n8. Valg af bestyrelse jfr. §5.\n9. Valg af revisorer jfr. §7.\nEKSTRAORDINÆRE GENERAL FORSAMLING:\nEkstraordinære generalforsamling kan til enhver tid indkaldes af bestyrelsen med 1 uges varsel og skal indkaldes, når mindst 10% af de stemmeberettigede medlemmer skriftligt fremsætter ønske herom. I sidstnævnte tilfælde skal generalforsamlingen afholdes senest 1 måned efter, at ønske herom - ledsaget af motiveret dagsorden - er modtaget af formanden.\nForandringer af disse vedtægter kan, såfremt det er opført på dagsordenen, ske på en generalforsamling, når mindst 1/4 af foreningens stemmeberettigede medlemmer er til stede, og når mindst 3/4 af de afgivne stemmer er for forslaget.\nOpnås sådant flertal på en generalforsamling, der ikke er beslutningsdygtig, skal bestyrelsen inden 14 dage med sædvanlig varsel indkalde en ny generalforsamling. Hvis også 3/4 af de på generalforsamlingen afgivne stemmer er for forslaget, er dette vedtaget, uanset hvilket antal stemmeberettigede medlemmer, der er til stede.\nBeslutning om afdelingens opløsning kan kun tages på en i dette øjemed særligt indkaldt ekstraordinær generalforsamling. Til dens beslutningsdygtighed kræves, at mindst halvdelen af foreningens stemmeberettigede medlemmer er til stede, og til forslagets vedtagelse kræves, at mindst 3/4 af de fremmødte stemmer herfor.\nOpnås et sådant flertal på en ikke beslutningsdygtig generalforsamling, indkaldes en ny generalforsamling, hvor beslutningen kan træffes med ovennævnte stemmeflertal, uanset hvilket antal stemmeberettigede medlemmer, der er til stede.\nEt eventuelt overskud ved afdelingens opløsning skal tilfalde idrætsformål i Korupområdet.\nLovene er vedtaget på ekstraordinær generalforsamling den 16 juni 1988\nPersoner uden for


Danskere er imod autoriteter | Grænseforeningen - for en åben danskhed\nDanskere er imod autoriteter\nTilføjet 14. apr 2016 - 12:21\nHvad er det særligt danske? Grænsens læsere opfordres til at bidrage til kulturminister Bertel Haarders Danmarkskanon\nHer i landet er vi meget optaget af at sætte ord på, hvad det vil sige at være dansker. I grænselandet ved I mere om det, end vi andre, der er mere stedbundne, for man skal have andre kulturer tæt på for at opdage sin egen. En stigende del af de herboende personer er vokset op under andre himmelstrøg og kan også have svært ved at orientere sig.\nDerfor har kulturminister Bertel Haarder sat et projekt i gang, som kaldes Danmarkskanonen.\nEn kanon skal her udtales med tryk på første stavelse; det er græsk og betyder rettesnor, en vejviser. Begrebet stammer fra den tidlige kristendom, hvor nogle skrifter blev ophøjet som kanoniske, obligatoriske. Andre, mere tvivlsomme, var apokryfe, græsk for hemmelige eller skjulte.\nVi har brugt ordet kanon i den overførte betydning "noget, man skal eller bør kende og forstå" i et par årtier. Tidligere kulturminister Brian Mikkelsen igangsatte en kunstkanon, som han kaldte kulturkanon, og befolkede udvalgene med kunstnere og kultureksperter. Undervisningsministeriet indførte en litterær kanon, som gjorde kendskabet til visse forfattere obligatorisk i skolen - og den er indbygget i folkeskolens og gymnasiets læseplaner; det er den ultimative sejr for en kanon. Den skaber opmærksomhed, ofte uvilje i første omgang, men hvis den virker, tænker man ikke over det.\nFolk fra Sønderjylland\nHaarders Danmarkskanon fortolker kulturbegrebet meget bredt og vil inddrage befolkningen i den proces, der skal sætte ord på de værdier, der opfattes som bærende for den danske samfundsmodel. Som deltager i et par forberedende møder har jeg mødt mange repræsentanter for ikke-europæiske indvandrere; man kunne også have haft glæde af folk fra Sønderjylland. Der var repræsentanter for sporten, Danmarks Radio, højskolerne, hip-hop-kulturen, foreningen af bøsser og lesbiske, en kirkehistoriker, bibliotekerne, festivalkulturen (Roskilde, Aarhus), oplysningsforbundene og en enkelt forfatter, Jens Christian Grøndahl, som betonede sammenhængen mellem sprog og kultur på en helt overbevisende måde; så slap jeg for det.\nEt dansk særpræg\nDa vi alle skulle pege på en særlig dansk værdi var jeg ikke i tvivl: Et dansk (nordisk) særpræg er forholdet til autoritet, som er mindre fastlåst og mindre præget af skarpt afgrænsede magthierarkier end i de fleste andre kulturer. Det præger synet på barnet, på pædagogikken, på forholdet til myndigheder, det afspejles i pressen og medierne osv. I en periode var stort set alle autoriteter udsat for kritik, men det viste sig at være et overgangsfænomen.\nAndre pegede på relevante emner som frihed, tryghed, sangtraditionen, højskolen, foreningslivet, grundloven, biblioteksvæsenet og vovede også at lufte ordene solidaritet og ånd.\nAlle er klar over, at dansk kultur er udviklet i vekselvirkning med andre kulturer; vi har bidraget, men også modtaget, og vi har indpasset udefra kommende kulturpåvirkning til den nationale kultur - tænk bare på sproget. Men samtalen om noget så abstrakt som værdier er vanskelig, hvad der ikke gør den unødvendig.\nAt sætte ord på værdier\nProblemet ved at tumle med begreber som værdier og idealer er, at vi sjældent sætter ord på dem. Men det står vi os ved at kunne, for ellers drukner vi i globaliseringen uden at kunne yde et bidrag. Andre steder er frihedsbegrebet anfægtet, selvstændig stillingtagen uønsket, sandhed underlagt politisk kontrol osv. Vi skal ikke blive selvtilstrækkelige af den erkendelse - eller selvfede, som det hedder i dag, men vi skal gøre os klart, at vi har noget at byde på:\nIfølge den seneste FN-undersøgelse World Happiness Report er vi det lykkeligste folk ud fra kriterier som antallet af leveår uden skavanker, tillid til omgivelserne, lighed, social tryghed og størrelsen af bruttonationalproduktet, altså en blanding af materielle og immaterielle værdier. Vi er verdens mindst korrupte land, vi kender ikke til lokale borgerkrige osv. Vi er heller ikke imperialister, tværtimod. Vi afstår gerne områder, der ønsker selvstændighed.\nVær med i processen\nDet skal blive spændende at se, hvad et kommende udvalg finder frem til på basis af en borgerinddragelse, som allerede nu har sat sig spor. Men mest spændende er det naturligvis, hvad vi så bruger den nye erkendelse til, når værdierne kommer frem i lys.\nFrem til efteråret er danskerne inviteret til at bidrage med forslag til en Danmarkskanon på websitet danmarkskanon.dk, der åbner til maj. Den endelige Danmarkskanon vil blive offentliggjort i slutningen af 2016 eller i begyndelsen af 2017.\nDet ville kvalificere arbejdet med en Danmarkskanon, hvis der kom udspil fra læserne af Grænsen, og jeg ved, at Bertel Haarder vil læse forslagene med åbent sind.\nBilledtekst: Det er karakteristisk for danskere, at de har et afslappet forhold til magthierarkier, skriver Jørn Lund. Her er det nordkoreanere, der bøjer sig i ærefrygt for de tidligere nordkoreanske ledere Kim Il Sung og Kim Jong Il på Mansu Hill i Nordkoreas hovedstad, Pyongyang.